text:
E bismaango Fedde Nehooɓe jawdi Jowol e gardagol Jeynaba Buuɗi Abdul Soh, Fedde Cifti e Daari e gardagol Abdullaay Njaay yilliima Sahre nde wajjuɓe Ndeeni, ñalnde 3 e 4 lewru seeɗto (mars) 2014.
E bismaango Fedde Nehooɓe jawdi Jowol e gardagol Jeynaba Buuɗi Abdul Soh, Fedde Cifti e Daari e gardagol Abdullaay Njaay yilliima Sahre nde wajjuɓe Ndeeni, ñalnde 3 e 4 lewru seeɗto (mars) 2014.
Ko adii, e gardagol biyeteeɗo Kaaliidu Yero Pennda Soh e Aamadu Huley e Abuu Aamadu Altine, dimaaɗi 12 ñaantaa ñaantungal keeringal ndokkaa baɗɗotooɓe fanniyankooɓe, ɓe ñarule jaambareeɓe Fulɓe hanki, njaɓɓoroyii seto arngo ngoo, Haayre Dammee, laawol Kayhayɗi.
Fotde hojomaaji 5, Kaaliidu Yero Pennda Soh dartini lappol ngol ngam waɗɗiyankooɓe ɓee kolla ngol jeysi dimaaɗi e ngamri taamankooɓe. Ngol naatiri ko leegal Gori. Sooninkooɓe njalti tolnii e tataaji, ɓeya ŋabbi e kuɓeeje. Dimaaɗi mbaarnii, otooji ndewi heen haa Jowol Sahre.
Lappol Cifti e Daari tawi ena waɗanaa jaɓɓungal keewgal doole hakkunde Caali Subalɓe e Jehre Jowol. Jowol fof ena darii, mawɓe e sukaaɓe ko jiidaa e gure saraaji ko wayi no Patukon e gardagol Abdullaay Siree Jallo lollirɗo Pullo Gaynaako, Jiinge Jeeri e gardagol jinnaaɗo men Aamadu Buuɗi Soh, Teccaan, Giray, Awoynaat, Lobbudu, Marayse, Wuro Gijili, Loƴol, Maafoondu e Ɗalhaya.
Jaɓɓungal ngal teskinii to bannge ñaantungal, njimri e geɗe ganni. Goomu Pinal Jowol e gardagol Barahiimi Jallo, Ɗalhata Siidi Wele, Demmba Kulibali e Umaar Mammadel Soh mbaɗi bismaango e njimri ngoɗndi njimetenoondi e dingire Fuuta hanki : Yoowel bidoowel, Tammburaajel, ekn
Nde lappol Cifti e Daari yettinaa jippunde mum kadi, golle paayodinɗe mbaɗii toon. Bismaango Fedde Nehooɓe Jawdi, Bah Abdullaay Muusaa, Meer Jowol, Sooninkooɓe Gori e Fedde Yaakaare Debbo e gardagol Ummu Diiye Bah ko huunde teskaande.
Ñalnde 3 ndee, hawri ko e sunaare, alaa ko waɗaa so wonaa kabrondiral hakkunde njaatigeeɓe e hoɗɓe mumen.
Ñalnde 4 ndee, tuggude e 17w15h haa 19h05h ko Fedde Nehooɓe Jawdi e wuro Patukon mbaɗdi wejo gila e hoɗorde Pullo gaynaako, geɗe rewɓe maabuɓe mahooɓe, nguurndam e kuutorɗe demoowo e geɗe ɗe Fulɓe mbaɗiratnoo gaaci. Ɗowi ngo ko Gelongal Fuuta, firani jamaanu nguu geɗel heen fof nafoore mum ko Pullo Gaynaako.
Caggal ɗum, ko Goomu Pinal holliri geɗe pinal men hanki, yimi Yoowel bidoowel, tabitini e yeeso jamaanu nguu. Yimɓe fof kooti ena mbeltii.
Jamma, caggal kiraaɗe, ko ndeen woni aadi hakkunde Cifti e Daari e Fedde Nehooɓe Jawdi. Hade Cifti e Daari yettaade nokku oo tawi ko dingiral ngal heewii yimɓe. Aamadu Jaara Njaay, Saydu Gedda Sih e Maadiyu Saar tanndini kolli mumen, ngoni e yeewtude jamaanu nguu ko adii garal Abdullaay Njaay.
Nde Abdullaay Njaay naati hiirde, Goomu Pinal bismorii mo ngamri e njimri e daande Aamadu Selli Sih. Caggal ɗum, Yaayaa Njaay mo Cilbe e Mbaañ, ko suka naalanke puɗɗiiɗo teskoreede heewde nehdi e welde daande, toƴƴi daande, loli haa kelle poɓɓi.
Ko ɗoon Abdullaay Njaay hafti, kelle poɓɓi. Bah Sammba Haaruuna hocci mikoroo waɗi ngardiindi hiirde ndee, suɓanii mo daarol jaambaraagal. Abdullaay Njaay ƴetti daarol Hammadi en 3 : jaambaaro, jooɗɗo e bonɗo ŋari
Nde rowi daarol ngol, Yaayaa Njaay arti e dingiral ko adii nde Goomu Pinal Jowol ena uddira hiirde ndee fijirde sukaaɓe rewɓe wiyeteende Tammburaajel tammbu ray (njimri e ngamri).
En mbaawaa joofnude ciimtol ngol tawa en mbaɗaani njettoor keeriiɗo feewde e Fedde Nehooɓe Jawdi, jinnaaɓe men Mammadu Duudaa Sih e ɓesngu mum e jinnaaɓe men Mammadu Kadi Ñaŋ e Mammadu Barahiim Wele sabu wasiyaaji maɓɓe laaɓtuɗi.
E tonngol, njillu Cifti e Daari e Jowol waɗii nafoore mawnde gila e nder goomu nguu e hoore mum. Ganndal e ganndondiral ndañaama heen. Cuusondiral e ngoowka kadi paggaama heen.
Njaay Saydu Aamadu


c: text/html

text:
Fijiibe tokkere Boll kosde be Naajeeriya Terem Moffis enanta Cyriel Dessers fuddi wanginki ko’e mabbe haa Super Eagles.
Wakkati manajaajo mo hakkilanta shaanu tokkere Boll boymaajo Kwara United Samson Unuanel wiido be tammi fijuki fijirde soobiraaku Desert Foxes be Algeria ngam besda wanginki sukaabe ben.
“Terem Moffi enanta Cyriel Dessers fijoobe on kastaabe nyaamoobe boggi ndeywfu to be fijan. Amma be wala heba wateeki ndeyefu haa tokkero fijoobe Super Eagles.
Lesdi Naajeeriya enanta Lesdi Aljeeriya do hawta wada fijirde soobiraagu ngam wallabe haro tencol be tammi fijinkibe haa 2022 World Cup dum wadete haa Qatar.

robotstxt: allowed

filter: keep


text:
Browsing Tag
fijirde
Tokkere fijiibe fijirde tamre boll kosde be U-20 Flying Eagles, hebi nasaraaku fijuki fijirde ragare koofiiru WAFU bawti be hebi nasaraaku nyaamuki Lesdi Niger 2-1 ko ernibe yaaki fijirde koofiiru U20 dum!-->…
CAF: wi Daldal pijirle nde Godswill Akpabio on be tammi fijuki fijirde ragare nde 2021/22.
Hukuuma hakkilanta shaanu tamre Bol kosde CAF wi daldal pijirle ngal Godswill Akpabio International Stadium haa Uyo laamorde Jihawol, Akwa Ibom,taskanan werde fijuki fijirde ragare maabo final ‘e nasarankoore fijirde nde!-->…
AFN: fuddan fijirde duggudu haa Lagos
Yebre hakkilanta shaanu pijirle doggudu nder Lesdi Naajeeriya (AFN), wi subtan fijoobe fijirde nden tippungel do dum tammi wadeeki haa fattude yaba nder Gasol Lagos. Kastaabe fijoobe fijirde nden do tuume mooban haa Jihawol Lagos!-->!-->!-->…


text:
Fawaade no Alla toowɗo o wiyiri : Daawuda e Sileymaani tuma nde ñaawata jom ndema, [simoore annabaaɓe, kaawise 78.] Hono Ibnu Abbaas, (Yo mbelemma Alla won e maɓɓe : (MAM)) wiyi: laatiima worɓe ɗiɗo ngariino e Daawuuda, heen gooto ko demoowo goɗɗo oo ko gaynaako.
Fawaade no Alla toowɗo o wiyiri : Daawuda e Sileymaani tuma nde ñaawata jom ndema, [simoore annabaaɓe, kaawise 78.] Hono Ibnu Abbaas, (Yo mbelemma Alla won e maɓɓe : (MAM)) wiyi: laatiima worɓe ɗiɗo ngariino e Daawuuda, heen gooto ko demoowo goɗɗo oo ko gaynaako.
Daawuuda wiyi : kaalee ko addi on ɗoo koo ? Jom ndema o wiyi : “ooɗo gaynaako woppii ndammiri mum jamma njanii e ngesa am, ñaamii ɗum haa laaɓi”. Daawuuda (KWM) wiyi kaɓdiiɗo keddiiɗo oo, “haadi a yeddaani ɗum, hokku jom ndema oo e ndammiri maa ñaamndi ngesa makko baa”.
Ndeke Sileymaani (KWM) ina jooɗii ɗoon, ina heɗii ko Baaba mum ñaawi koo. O wiyi Baaba makko, “miin dey, no ñaawru-ɗaa nii hawranaani mi.” Daawuuda (MKM) naamndii mo : “hol no ñaawirtaa ɗum ?” Sileymaani wiyi : “yo jom jawdi ittu e ndammiri mum ndii, o yoɓa heen jom ndema kaa, nawa wonnda heen ina ɓira ina ñaama heen haa lewru ndu o bonnunoo ngesa baa arta, haa gawri ngesa bonnanooba baa tolnitoo ɗo tolninoo nde bonnetee ndee, o tottita ɗum ndammiri mum, ngam o jeynoo heen tan ko kosam ɗam.”
Daawuuda wiyi jaɓii no Sileymaani ñaawiri nii ngam ko ɗum woni goonga e nuunɗal. Refti heen ko Daawuuda lomtinde ɓiyum Sileymaani ngam jogtaade nguurndam Israayiilnaaɓe. E oon mudda, Sileymaani ina yahra e duuɓi sappo e tati (13), omo famɗi sanne. Ɗum ɓeydii muusde Bani Israa-iil en, ɓe ngoni e naamndondirde e koye maɓɓe, hol no cukalel keccel ardorto yimɓe, tawa ɓurɓe ɗum ganndal ina njooɗii.
Ndeen Daawuuda nanii yimɓe ina ñoha ɗuum, o noddi bani-israa-iilnaaɓe heewɓe, haa teeŋti noon e ɓesngu Yaaguuba (MKM). Ndeen ɓe ndenndii, o naamndii ɓe : “hol ko kaal-ɗon e fiyaaku Sileymaani ?” Jooni, gooto e mon fof yo addu sawru mum, winnda e dow heen innde mum, mba-ɗen cabbi ɗii nder nokku kidiiɗo, udden haa weeta, kala mo sawru mum wonti kaayit, ko oon foti lomtaade. Kala mo sawru mum heddii no wonirnoo, oon waawaa lomtaade, etee ƴeewee deenoowo mo kooli-ɗon. Ɓe ƴetti cabbi ɗii fof, ɓe mbaɗi e nder nokku gooto, ɓe uddi. Ɓe mbaɗi ɗoon deenoowo koolaaɗo. Ndeen yahii haa weetii subaka, kamɓe fof ɓe kawri ɗoon, ɓe njamiri yo denoowo uddit. Deenoowo oo udditi, ɓe njaltiniri cabbi ɗii wooturu wooturu, haa cabbi ɗii fof njalti, sawru heen fof ina woniri no wonirnoo, waylaaki, so wonaa sawru Sileymaani. Ko ndeen kamɓe fof ɓe kawri ko Sileymaani foti lomtaade baaba mum Daawuuda (MKM). Daawuuda jokki dewe mum Alla e ɗuufnaare haa o ruttii e joom makko.
Hono Ibnu kasiir wiyi : “nde Daawuuda ruttii e joom mum ndee, ko ina tolnoo e capanɗe nay ujunere duusoowo rewii e makko, kamɓe fof ɓe ɓoorni ko comci nandiri ɓaleeji, o ubbaa ko caggal jamaa Bayt El Mekdas, won wiyɓe kadi o ubbaa ko Antaaba, etee yenaande makko ina lolli ɗoon.”
Ko ɗoo ndee jubbannde haaɗi.
Jibriil Muusaa Joob


text:
Koode Radio international (KRI)
Dental Leyɗe Marɓe Risku neɓɓam OPEC, nden e Gonngal Denatl leyɗe goɗɗe Sobiɗirooɓe e Maɓɓe kawtuɓe e Rasha ɓe jaɓi ɗum usta ɗuuɗol neɓɓam wurtin-teeɗam yaago haɓɓere milonaare woore e ujune teme ɗiɗi e nyalaande, ma wolla go’o nder temere ko heɓete e Aduna,
Neɓɓam keccam dan ɓedi jeengugo ko ɓuri nay nder temere, ko kubaaruji ɗin wanngi e kawral ngal ministaaɓe waɗi nanngo-ndiral to kawrital Winndeere nde OPEC e Vienna
Wonɓe nder Dental ngal ɓe waɗi non gaɗa yanol neɓɓam ɗam ɗum waɗi e leyɗe cappanɗe tati nder temere e Asaweeje jaɓɓiinde (saliinde) e jeewol waɗaangol ngol yaadu Doonyorgal no risku Aduna no latoto
Mawri, leyɗe keewɗe Bano Niijeriya neɓɓam ve tiigori ngam ɓe keɓa ceede natooje.
Koode Radio international (KRI)


text:
He wiyde AFP, Yuɓɓo Jaayɗe Farayse, koninkooɓe Wagner (wagneer) yettiima Bamako haa fuɗɗiima saraade nder leydi hee. Haali ɗum ko leyɗe Orop jeyaaɗe he ɗe koninkooɓe mum en ngoni nder leydi Mali. Ina heen Alamaañ e Farayse e Engele e Kanada e leyɗe goɗɗe. Kono Kolonel Abdullaay Mayga, kalfinaaɗo konngol Ngardiigu Ndenndaandi Mali, hollitii ñalnde 24 bowte (desaambar), ɗuum wonaa goonga.
Kolonel Abdullaay Mayga wiyi « haalooɓe ɗum ɓee yo ngaddu dallillaaji mum en tawa ko ummiiɗi he cewle goonganteeje ». O jokki o wiyi omo siftina « no hono nulaaɓe Oropnaaɓe wonɓe he Mali hannde, jannginooɓe Riisnaaɓe ne ina he Mali ngam doolnude kattanɗe golle koninkooɓe Malinaaɓe ». O jokki o wiyi « yo ngardiigu Mali ñaawe e dow golle tabitɗe, wonaa kay fawaade e kolce-bamɗi ». Amo teskina Malinaaɓe ngollortoo ko jotondire Dowla e Dowla, ko ɗuum tagi aɓe ngollondira tigi e leydi Riis no ɓe ngollondirta e Almaañ e Farayse e USA nih.
Ɗee leyɗe Oropnaaje (Almaañ, Farayse, Engele) e Kanada, ko kam en mbayyini ngol kabrol. Hooreeɓe majje mbiyi « … amin ñiŋa ko « merseneer en » carotoo he Mali koo, amin ñiŋa kadi ko leydi Riis wallitta Dental Wagner haa naata Mali. Amin mbasiyoo Riis nde darotoo darnde kellifaaɗo, darnde mahoore diiwal ngal ». Yantii e ɗee leyɗe Oropnaaje, leyɗe goɗɗe hono Beljik, Danmarka, Estoniya, Italiya, Lituwaniya, Norweeja, Hollanda, Purtugaal, Ndenndaani Cek, Rumaniya, Suwed. Ɗee leyɗe fof keedi ko caggal Farayse, nder doole konunkeeje keeriiɗi ɗe ɓe inniri « Takuba ». E wiyde maɓɓe ɓe njiɗi ko wallude koninkooɓe Mali.
Hoɓɓe merseneer en nder Mali
Merseneer en Riisnaaɓe ina tawtoraa golwole to Ukereen, to Siriya, to Libiya e leyɗe goɗɗe nder Afiriki hono Santarafirik. Oropnaaɓe e gardagol Farayse ndiidi diidol “boɗewol”, yo Dental Wagneer haaɗ ɗoon. Ɗee leyɗe 15 mbayyini mbiyi “… ina pelliti jokkude darnde mum en ngam reende kisal ɓesnguuji, wallita haɓde e seɓɓitiiɓe nder Saahal, e tammbaade tabitino deeƴal juutngal”.
E wiyde maɓɓe, Dental Wagneer fuɗɗiima addude piirooje (diwooje) Riisnaaje to Boowal Piirooje (kanndaa) Bamako Seenu. Ɓe tuddini ko sara gruel Seenu, inan worgo Boowal Piirooje, wonaani hay kilooji ɗiɗi. Ko toon merseneer en Dental Wagneer ngoni. Hannde oo, piirooje keewɗe ina ngadda koninkooɓe Wagneer, “asiñooreeɓe” ganndal leydi ina njilloo Mali. Ina sikkaa njoɓdi maɓɓe wonata ko kaŋŋe e kaalis gaasteteeɗo.
AFP wiyi, hay gardiiɗo jaagorɗe USA, Anthony Blinken, reentinii Mali, hoto dañde caɗeele ngalu, caɗeele dille e kareeli ɗi Wagneer hebori addande ɓe. Wagneer woni ko he les njiimaandi Vladimir Putiin, Hooreejo leydi Riis.
Ciftinen, Mali woni ko he dille seɓɓitiiɓe gila 2012. Al-Qaida e Dowla Lislaam njanti e jattiniiɓe seɓɓitiiɓe ko e golwole-golwole ɗe ngasataa. Banndiiji ngari tawti ɓe. Hay nih konu Mali ina tuumaa ɓurtinde njannguuji e gure. Gila doole Ngenndiiji Dentuɗi (UN) njanti e konu Farayse e konuuji Afirikinaaje, kareeli seɓɓitiiɓe kuuɓnii Burkina e Niijeer. Ko ujune-ujune neɗɗo mboomotoo heen ñalnde kala. Hay sinno koninkooɓe Mali loppitii laamu he 2020 e gardagol Asimi Goyta, ɗum suwaa addude deeƴre nder leyɗe kuufɗe Mali, Burkina e Niijeer haa yettii Beneŋ e Togo e Kodduwaar e Gaana.
Aamadu Malal Gey


text:
Ndiyam
Ndiyam (e ganndal kimiiyu H2O) Ko memtinaari (maceer) Sariindi e dow leydi haa e boowal Leydi, teeŋti noon e nder ko Wuuri, Sabu alaa ko Wuurata nguurndam ɗam ngannduɗen ɗam tawa ndiyam heƴaani heen.
Neɗɗo tan ina waɗi ndiyam ko ina abboo e 65% e teddeendi mum, ndiyam ina mooɓi ko ina abboo e 72% e wertaango leydi, 97% e majjam ko kaaɗɗam, ko heddi koo woni mbelɗam hono caaɗli (canɗi), beeli e ilameeje e maaje.
No ndiyam woodiri e leydi ?
Ko heewi na haalee heen, ko ɓuri jaalaade ko ndiyam ummii ko e weeyo, haayre ndiyam moolanaande yani e leydi, ilni ndi haa ndi hawri, oon saha tawi ko e ndi wuli sanne, ɗam ƴeri faade dow, toɓooji nduumii ko juuti haa ɗam waawi deeƴude e dow leydi, tawi laral leydi dow ngal ɓuuɓi waawi huufude ndiyam e mbaadiiji kala e ballal kammu.
Ndiyam ko soppoo-joloo waɗata hakkunde leydi e kammu, so naange wulii, hello ndiyam maaje dow ngo suurka yanta e waaƴo puɗi, cuurki kii ƴeɓa (roondoo dow), nde wonnoo dow na ɓuuɓi, cuurki kii rennda fenndo, wonta duule, tedda, toɓa, saakitoo e dow leydi, kadi refta ɗo rewnoo wonta duule.
Ndiyam na tawee e mbaadiiji 3, ɓooɗde(haayre), ndeelam e henndu (cuurki), ɗam fuɗɗotoo fenndaade ko 0°C, ɗam wonta haayre so nguleeki jokkii ustaade, ɗam wontata henndu (cuurki) ko 100°c, hakkunde 0°C e 100°C ɗam tawetee e mbaadi ndeelam, ngoo waylo-waylo noon fawi ko e ɓittigol kammu (pression atmosphérique)
Ndiyam ko geɗe ɗiɗe ndenndi laati ɗam, mittere Oksijen (oksaari), e mitte ɗiɗi Hidrojen (hidraari),
Seerndude mitte ɗee saɗtaani, so kuɓɓam (électricité) rewnaama heen tan ɗe ceertat, Oksjen yaltira bannge (+), Hidrojen bannge (-),
Ndiyam na e boowal Leydi (weeyo), dow tagopeeje, e kaaƴe kayhaytooje e ndeer weeyo, ɗuum addani neɗɗo fooɗanaade weeyo ngam hoɗoyde e dow tagopeeje ko arata.


text:
Ko honto woni iwdi ɗii alaaji kaɓirɗi wonaaɗi e huutoreede e nder falnde Sahel?
Saakitaama ñannde :
Koɗo men hannde ko Usman Jallo wiɗtiyankoojo fedde "Amnesti Winndere". Nden fedde ko daraniinde hakkeeji neɗɗanke. Nde yaltinii ciimtol e ndee yontere yowitiingol e iwdi kaɓirɗe ɗe kuliyankooɓe woni e waɗirde hare e nder ngal diiwal Sahel. Usman Jallo na jaabo lamnde Ibrahiima Timmbi BAH. Ko Abdullay Jallo nantini konnguɗi ɗii.
RFI/FF: Usmaan Jallo a jaaraama !
Usmaan Jallo: A jaaraama no feewi.
RFI/FF: On yaltinii ciimtol, caggal wiɗto e dow kaɓirɗe ɗe kuliyankooɓe woni haɓirde diiwal Sahel. Ko honto ɗen kaɓirɗe woni e immorde?
UJ: No innirɗon nii, men taskike dokimanji ɗi ngoomuuji kuliyankooɓe jogiiɓe kaɓirɗe wonuɓe Sahel yaltinii. Ɗum ko wano wa JNIM, Guruppu Diiwal lislaamu(Etaa islamik) e nder Sahara e guruppuji goɗɗi jogiiɗi kaɓirɗe wallayɗi koneeli ɗen leyɗe. Wano Danna Ambasagu Mali e Yarlitiiɓe darniiɓe ngenndi noddirteeɓe vDP en wonuɓe Burkina Faso.
Men tawii e nder taskagol ɗen nate e mbodooji, kaɓirɗe wonɗe Sahel ɓurɗe ɗen ko leyɗe Erop baŋŋe fuɗnaange iwri, Tentinii Serbi, Republik Ceek e Eslowaki.
E tuma goo men tawa hooreeɓe konunkooɓe konu ngenndi leyɗe goɗɗe wano Burkina Faso no wakkitii kaɓirɗe hulɓiniiɗe. E nder ɗen nate hiɓe wonndi e Yarlitiiɓe darniiɓe ngenndi noddirteeɓe, Wallooɓe konu leydi ndin.
RFI/FF : Ko honno ɗen kaɓirɗe woni e iwrude Erop ɗe ara Afrik, Sahel. O wiɗtike e on alhaali ?
UJ: Men wiɗtaaki on alhaali tigi-tigi. Kono hiɗen anndi ko ɓuri ɗuuɗude e ɗen kaɓirɗe ko soodaaɗe e laawol newnaagol. Ko kaɓirɗe ɗe guwerneman ɗen leyɗe soodi. Ɗum ko wano Mali, Niijeer e Burkina Faso.
Ko anngal jogagol walla aynugol ɗen kaɓirɗe no haaniri, e fiyanɗe ɗe jihaadiyankooɓe wonndude kuliyankooɓe waɗata e hoore koneeli ɗen leyɗe woni sabu yo ɗen kaɓirɗe yanu e juuɗe kuliyankooɓe. Ɓen kuliyankooɓe waɗira ɗen war-hooreeji mawɗi fewtuɗi siwil en.
Ka tigi tigi, e baŋŋe ɗen kaɓirɗe men yi’i sosiyete Serbe wi’teeɗo GESTAVA. Men anndii e ɗii duuɓi sakkitiiɗi guwerneman Burkina Faso soodii kaɓirɗe ɗuuɗuɗe e juuɗe oo sosiyete.
Ɓurɗe ɗen e ɗen kaɓirɗe soodaaɗe hulɓiniiɗe no e juuɗe kuliyankooɓe haɓayɓe koneeli ɗen leyɗe e guruppu yarlitiiɓe wonuɓe e wallitaade konu Burkina Faso haɓugol jihaadiyankooɓe.
RFI/FF: Hara ndee tefoore mon hollii ɗee kaɓirɗe kuliyankooɓe, ko e juuɗe koneeli leyɗe leyɗe sahel ɗe jaɓitaa?
UJ: Ko non tigi woniri, fii kala wiɗto amen ngon hollaali ɗum. Ko cikkal men ɓangini.
Si hiɗon maanditii e hitaande 2018 e fuɗɗoode hitaande 2020, fiyanɗe mawɗe waɗuno e daaka koneeli Mali, Niijeer e Bukina Faso to keeri ɗen leyɗe tati. Ɗen ko fiyannde Shinegodar e nder Niijeer e Sanam, tawti kadi fiyanɗe Indelimane e Anderambukane to Mali.
Ɗen fiyanɗe wonuno sabu eggugol ɓen konunkooɓe e ɗin keeri ɗen leyɗe tati.
Kono, ado ruttagol ɗin koneeli, ɗee fiyanɗe kuliyankooɓe e ɗin daakaaji walluno ɓe jaɓitugol kaɓirɗe buuy kañun e kure e nafitorɗi goɗɗi.
Awa nde ɓe nanngi daaka kununkooɓe kala, ɓe jaɓitay kaɓirɗe hulɓiniiɗe ɗuuɗuɗe.
RFI/FF: En yi’ii jooni, kuliyankooɓe ɓen no warude siwilɓe ɗuuɗuɓe, ɓe yana kadi e konunkooɓe: ɗum ko wano Burkina Faso e Mali. Hara ɗum no holli ɓee jihaadiyankooɓe no ɓeydude cemmbe maɓɓe?
UJ: Miɗo sikki tun hiɓe ɓeydude cemmbe ka baŋŋe kaɓirɗe tuma kala. Faale maɓɓe on ko raɗagol laamu ngun few e ndee nokkuure noddiraande keeri leyɗe tati. Ɗum wallayɓe dillugol no ɓe faaliraa.
Hiɗon jogii goonga na feewi. Gila fuɗɗoode hitaande 2020, warngooji mawɗi siwilɓe ɓen no ɓeydii. Hino yewtee fii fiyanɗe Coma Bangu e Zarumadareye, 02 lewru go’oɓuru feƴƴundu, fitina mo yimɓe 103 heddii e mum. Wano kadi fiyannde Solhan Burkina Faso, warunde yimɓe 137. Hara kadi en yejjitaali fiyanɗe Ansongo e Wataguna. Ɗum fow no holli fitinaaji jokkuɗi siwilɓe ɗen leyɗe no ɓeydaade.
Hannde ko haanani ɗen leyɗe fow, woni ko leyɗe wonaaɗe e yaneede e mum, maaɗum gollidiiɗe majje, e leyɗe yeeyayɗe kaɓirɗe, ko waɗtangol yila e alhaali kaɓirɗe wonuɗe e addeede kañun e dillooje e nder Sahel. Ɓayti ɗen kaɓirɗe no wonndani e yimɓe Sahel e torraaji mawɗi. Ko siwilɓe wonaa e wareede ton. Wonuɓe e hare ɗen fow no warde ɓe.
Etoo kadi, kala ngoomu tawaangu e ɗe hare Sahel, wonungu e bonnude hakkeeji neɗɗanke, hara ngu dañaali kaɓirɗe.


text:
Unfani ko e diiwaan Butelmiit jeyaa, bannge mum fuɗnaange, hedde 90km, nder ceene. Ko toon Sariif Muhammadul Haafaja lelii. Ko ceerno Al Hajji Muhammadu Saydu Bah holli en nokku oo, e hitaande 1964, tawi omo ari ɗoo e Nuwaasoot kanko e Al Hajji Mammadu Saydu. Ko laabi tati o ari ɗoo e Nuwaasoot : 1964, 1968 e 1973, kono ko e hitaande 1968 e 1973 o yahi Unfani ngam juuroyaade mo, omo yahdi e sete mawɗo. E oto ɓeen ina waɗaa heen guje geec, hono kokkiyaas, ko ɗum waɗetee e laawol hee fotde meetaruuji tati fof, yahra noon haa yettoyoo. Nde wonnoo kolloowo laawol oo ko gannduɗo ko arata e yeeso mum, ɗum waɗi o suɓii guje geec ɗee, ngam maantoraade ɗum laawol ngol. Kolloyɗo mo oo ko capaato alawiyanke. Caggal nde Al Hajji Mammadu Saydu wirnii, ko ceerno Aamadu Tijjaan Bah jokki golle siyaara Unfani ɗee haa jooni. Hikka noon, miñum ceerno Aamadu Tijjaan, hono ceerno Ibnu Umar lomtii golle ɗee ñalnde 3/7/2013. Ñalnde heen wonnoo jahgol Unfani ngam juuroyaade Siriif Mohammadul Haafaja. Ko caggal juulal takkosaan hirndaa, fotde 60 oto 4X4 njolaa. Yimɓe njettii Unfani ko feccere jamma. Kiraaɗe ngaddaa, wirduuji cakkitaa. Caggal juulal subaka, wudere wajiifa wertaa. Nde joofi, yimɓe leydi ndii e juulɓe fof nduwanaa. Caggal ɗum ceerno Ibnu Umar Salmini Sarifaaɓe ɓee, o yettini salminaango, ngo deede makko ceerno Aamadu Tijjaan Bah mo Madiina Gunaas. Nde ɗum yawti, hadayuuji e subaka oo, gooto 330 000 ugiyya e 94 700 seefaa, renndi ɗoon. Siriif lomtiiɗo oo salmini sete oo salminaango teddungo. Hedde waktu 9ɓo e 30 h yimɓe tiindii to rawda too. Nde juuragol gasi tan ko baawɗi e koriiɗi e dow ceene, fotde waktu faade diidol ɓalewol.
Alasan Demmba Sih, Almuudo Fooyre Ɓamtaare


text: E F# Naze? Anata wa sonna E F# Fuu ni katarun darou? E F# E F# Damatteru konna atashi ni... E F# Kibou datte kitto E F# Anata yori tsuyoku motteru E F# E F# Kotoba ni wa dekinai G#m7 D#7 C#m7 E Nagusame ni kite iru tsumori na no ka na? ...arigato E F# D#m7 E YOU anata ga itta C#m7 F# B JOOKU hitotsu mo warae nakatta E F# D#m7 E YOU demo yasashi katta C#m7 F# E Anata no koto ga wakatta E F# E F# Hatsumeika wa erai hito dato oshierareta E F# E F# Doryoku suru mono wo umidasu E F# E F# Demo sore ni muraga tte yuku hito-tachi koso E F# E F# Kashikokute nagaiki da G#m7 D#m7 C#m7 E Kuyashikute nai tari suru nomo chigau ...kaze no na ka E F# D#m7 E YOU anata ga itta C#m7 F# B Kami-sama wa kitto miteru yotte E F# D#m7 E YOU hajimete waraeta C#m7 F# E Motto ki no kiita koto itte yo D#m7 G#m7 Hajimete tsukutta uta C#m7 B Tokidoki hitori kuchizusamu D#m7 G#m7 Wasure sou ni nattara E C#m7 Ano hi no atashi wo sagasu no E F# Datte tadoritsukitai basho wa E ...kawara nai E F# D#m7 E YOU anata ga itta C#m7 F# B Kami-sama no hanashi mo ima wa E F# D#m7 E YOU shinjite miru yo C#m7 F# E F# D#m7 E Utau koto shika dekinai mou daijoubu yo C#m7 F# E Atashirashiku ikite iyou


text:
Najeriya yimɓe 17 waraama, no tawaa e maɓɓe, konunkoojo e neɗɗiyankoojo
Saakitaama ñannde :
Najeriya yimɓe 17 waraama, no tawaa e maɓɓe, konunkoojo gooto e neɗɗiyankoojo gooto e nder ndee hawannde hesere. Ɗee hawanɗe ko diiwal lislaamu hirnaage Afrik tuumiraa nde. Jantoore Abdulaay JALLO
Nijeria ko jaasaani yimɓe sappo e njeeɗiɗo waraama hanki e njangu waɗungu ka soɓiire worgo fuɗnaage leydi ndin. E ɓen waraaɓe no tawaa gooto e koonunkooɓe. Ebi'ol dadiiɓe laamu nguu, fedde diiwal lislaamu, hirnaage Afrik waɗi ndee fiyande. Ko ɓuri yimɓe teemedere jogiiɓe kaɓirɗe tawaaɓe e nden fedde jihadiyankooɓe Iswap yani e dow ngal diiwal Rann ka keerol Najeriya e Kamerun. Ko ontuma ɓe raɗii koonunkooɓe leydi Najeriya ka daakorɗe maɓɓe. Nden fiyande non waɗii haa yimɓe ɗuuɗuɓe eggii ngal diiwal fattoyii leydi Kamerun ɗoo e dadiiɓe laamu Najeriya fawude juuɗe e diiwal ngal e ɓalal laana weeyo ngal koonunkooɓe ɓen iminoo. Caggal nden fiyande jihadiyankooɓe wujuno kaɓirɗe ɓe sunni cuuɗi e otooje ɓen koonunkooɓe, ko ɗum holli gooto e arɗiiɓe ɓen dadiiɓe. Ko adii ɗum kadi, jihadiyankooɓe yanuno e altene e dow wuro Ajiri ɗon ɗo ɓe ɓoomi yimɓe jeegom.


text:
E ngoo senngo kollen huunde e fiyakuuji ɓalli e doosɗe dirtugol mum en. Ko adii fof hol woni ɓalndu? Ene wiyee ɓalndu kala hettere mooɓam. So en njiɗii faamnde ko woni mooɓam, maa ngannden kuuje gaditiiɗe, biyateeɗe peceron. Maa en njangto ɗoo seeɗa ko faati e peceron. Kono hade ɗum paamen, e mbaydi huuɓtidinnde, hono geɗe ɗee cañorii : pecoron ndentat ngonta moɓon, kala moɓel jogii ko aalundere mum e sato ndeen aalundere ina mbiiƴa peceron mbiyateekon kuɓwon. Moɓon ndenta cosa moɓtooje, ko ɗee moɓtooje tiggondirta, mooɓondira ngona mooɓam kaalaten ɗam.
MOƁEL. E nder aalundere moɓel ko pecoron tiɗɗondiri toon, koko wiyatee Gostondiral cembungal saabii ngaal tiɗɗondiral. E mbeeyu ndeen aalundere kuɓwon ina ndimmba, ina mbaɗa “yaa-ngartaa”, hono no duule catorii leydi nii. E mbaydi weeɗi eɗen mbaawi yiyrude mo el hono no leydi e mbeeyu mum, aalundere ndee woni leydi mbeeyu ngu loowi ku won. Ko hono noon kadi aalundere mo el urdiri “mbeeyu ku won” teddeendi. Jaggi ku won e sato aalundere mo el koko wiyetee “Gostondire ku pooɗal”. Hono noon ne ko “Gostondire aaƴal” saabii mbeeyu-leydi e seii e mum, occittaako huywoyaa nder weeyo.
MOOƁTOORE. So yahii haa mo on cosaama, koon mo on ina mbaawi, e ballal “gostondiral ku pooɗal”, seondirde no bordooɗe ceondirirta nii, cosa ko wiyatee moo tooje. Reeni yakuuji ɗeen ceondire ko ganndal Wayliwal. E yeru mo toore, eɗen mbaawi haalde Ngurwel, ko kanngel foofatee lawƴa ƴiiƴe tunwuɗe nder ɓalndu, ko kanngel wuuraa tigi, ngel hooretaake no ndiyam nii. So kine neɗɗo ñoƴƴaamo tampinta ɗum ko hattaade ngel.
MOOƁAM. Moo tooje, haa jooni e ballal ku pooɗal, ina ndenta mbaɗa moo am. Kala hannde ko yiyatoo, ko mematoo, ko tinatoo, ko e ndii mbaydi sañirii. Hay yim e ko heen njeyaa. So en peccaama, peccitaama haa yettii keltinon kaaɗtukon pamaram, he atee ko mo on. So en ñawii cafrirteɗen ko mo tooje. e mbayi e men kono tuufeeje mbayi balal, mo on mbayi e majje hono no gabbe leydi e gabbe doornde mbayi e tuufeeje, ku pooɗal wayi heen no ndiyam wayi e jir ol.
3 Mooɓam e ngonkaali mum
En nganndii jooni ko woni moo am. Nde tawnoo ko cañu ngeɗon kaalɗen kon, maa tawe wonnde no cañol ngol siforii fof moo am njeñtojam ɗam jogoroo sifa jahduɗo heen. um ina hokka moo am mbaydiiji tati haa nay. Hannde so en ƴettii haayre, en ƴettii kosam, en ƴettii cuurki; ma en taw ko moo e ɗe njiydaa mbaydi. Heen moo am fof e mbaydi mum. Ndiin mbaydi haalateendi ina wiyee NGONKA moo am ɗam. So en ƴettii nguu yeru aroowu; woni NDIYAM, so ɗam buu naama ɗam wonta booɗde nannda e haayre ndee, so ɗam wulnaama ɗam suurka! Eɗen poti wadde laa ndikinaade hol ko kewata e ɗii yakuuji. Mate moo tooje cosɗe ndiyam ɗam ɗee mbayloto walla? So ƴeewaama tawee ɗe mbaylotaako, kono ko jokkolɗe hakkunde majje ɗee mbaylatoo. Ngati ɗeen jokkolɗe ina tiiɗta, ina leefa, ina taƴa. E ɗii mbaydiiji tati ina kawra ngonkaali tati moo am.
3.1 Tiiɗndi
Tiiɗndi ko ngonka moo am ɗam jokkolɗe hakkunde geɗe mum nderiwe, woni moɓon mum e moɓtooje mumen, tiiɗi. een jokkolɗe tiiɗe hakkunde geɗe nderiwe rokka tiiɗndam moo am ɗam e kuuɓal, tawa so ɗam fawaama ɗam deeƴa, ɗam heddoo, ɗam feoo heeda ɗo gootel. Hono no haayre, no leggal, no faɗo, no yaaɓre, …ekn. Hayso geɗe nderiwe kala moo am ndeeƴaani, ɗaanaaki, ko dimmbooje; ɗe tiiɗndi ɗee ndimmbata ko e sato faaɗngo ñii re mum-en, ɗe ngoɗɗoytaa.
3.2 Ndeelam
Ndeelam ko ngonka mooɓam ɗam jokkolɗe geɗe nderiwe mum leefi,njaafi, maa boom taƴi. Tawa so ɗam mooɓam fawaama, geɗe mum nderiwe ina njogii wellitaare ɓosgol, ngona e ɓosde, DEELAADE. Wulnude tiiɗndi ina addana jokkolɗe mayri leefde, wadde ndi wonta ndeelam. Ko noon Baylo waylirta njamdi, ko noon Booɗe ndiyam caayirta. Ndeelam ina jogii fannuuji ɗiɗi :
- Ndalƴam.
Ndalƴam ko to jokkolɗe ɗee njaakono ina kedditoraa tawa. Wadde haa jooni ceondiral hakkunde mooɓtooje ina woni. Hay so mooɓam ɗam jogii wellitaare deelaade, won to nde haaɗi. Ndiyam ko heen limtatee, kosam en, ƴiiƴam en. Yoga e geɗe jiyatooɗe ɗe fulɓe njettata “AM” ko heen jeyaa.
2. Iñcu
Woni incu ko ndeelam ɗam jokkolɗe mum njaafi haa boom taƴi. Waɗti hanti so ɗam fawaama tan ɗam fuccitto, ɗam seerta (sabu jokkolɗe taƴii), ɗam saroo e sato majjam. Ɗum cuurki e yeru. Iñcuuli keewɗi yitere yiyataa, kono nana ɗoo. So goonga yimɓe koɗi ko e maayo incu no liingu hoɗiri e maayo ndiyam. Nguun incu woni mbeeyu satiingu leydi ndii, e ngu loowi incuuli keewɗi, ina e majji ko wiyatee Ngurwel, woni ko poofaten nafta ɓalli men, innde mum ndeke wujjaani; ko ngurwel jogii nguurndam. Kono ɓuri heewde e mbeeyu ko incu mbiyateengu Waasngurwel. Sifa nderiwo kala incu ko finnere. Ngati moɓon nderiwon kala incu ngoni ko e incere mawnde, e kon pinni nnere hulɓiniinde, e kon piddi no feewi, sabu taƴu jokkolɗe ɗee, hanti kon ngalaa ɗo kon natii tiiɗa, ko e wellitaare mawnde kon ngoni, ko ɗum addi henndu ɗoo e ɗaa.
- Ɓoljam
Boljam wayi kono ngonka nayaɓa mooɓam nii. Gila naane kaalatnoɗen ko jokkolɗe hakkunde moɓon, kono hoto njejjiten wonnde nder moɓon too e hoyre mum ina waɗi jokkolɗe, teeŋti hakkunde aalundere e kuɓwon. Won no mooɓam wulnirtee ɗeen jokkolɗe e koye mum-en ina taƴa, kuɓwon ɓoloo, ngoocoo, ngonta “laru kuɓwon”, ko nguun “laru” wiyatee ɓoljam, sabu koko ɓolaa.
3.3 Dirtal ɓalli : En mbiyi wonndeɓalndu ko hettere mooɓam, ina wona kaaƴel, ina wona werlaa, ina wona ndiwoowa,…ekn. Jooni kaalen seeɗa tan kuule dirtugol majje. Kokken ɗoo won e ganndinooje :
MOOƁRE.
Soɓalndu jogaama, won tiɗɗannde ndu loowi. Ko ɗum hollata teddeendi mayru e won e nokkuuli.
SEMMBE. Woni semmbe koko waawi ñoƴƴude ɓalndu, ma dirtinnde ɗum, maa selnude ɗum walla dartinnde dirtal mum.
NJAAWEEKI. So ɓalndu ina dirta, njaaweeki mum hawrata ko e yerindo dital dow tuma.
HARTAANGO. Hartaango ɓalndu dirtoondu ko yerindo njaaweeki dow tuma. Ina maantini e yaaku dirtugol won e kuule :
Kuule Newton. E nder teemedannde 17re, alliyanke-hiisiyanke biyateeɗo Isaak Newton wiɗtii, winndi deftere ruttorde. O tonngii heen kuule keewɗe. Ina maantini heen kuulal biyateengal “Diiñorgal dirtugol”, ngal wiyi ko : “So ɓalndu ina e dirtal, eeydal semmbeeji pawiiɗi e e mayru hawrata ko e cowol hakkunde moo re mayru e hartaango mayru.” Kuulal gonngal kadi ina maantini heen : “Kala alli ɗiɗi ina pooɗondira. Pooɗol ngol ina ɗowondiri e cowol moo e majji, e ngol ɗowondiri kadi e baklal fayannde ɗimmere goɗɗondiral majji.” Ko ngol pooɗol mbiyaten Gostondiral aaƴal. Kam sabii caamngol ko weeyi, kam sabii daraade e leydi, kam saabii lewru wannganoo leydi, kam saabii leydi wannganoo naage, reeni cañu weeyo. E ko heerii leydi ina jogii aaƴal mum, ina aaƴa, ko ngal aaƴal nanngi en dow mayri. Ko kanngal saabii semmbe TEDDEENDI. ɓalndu kala ina jogii teddeendi mum, ko semmbe aaƴoore leydi ndi, waddi nde tuppii ko e mayri. Teddeendi ko cowol moo re. Ko kaalɗen dow ɗoo koo uri tooɗɗaade ko tiiɗndi. Jooni kaalen seeɗa yakuuji ndeelam :
LOOWRE. Ko loowre haalante en no foti nokku hattani loowde. Wadde kala ko wiyatee nokku (woni waawi loowde) ina jogii loowre mum. Ko loowatee ne kay ina jogii loowre, woni loowre nokku ngu ɗum hebbinta, fota rip. Ko etirgal kuutorangal no feewi nder gannde toɗɗiiɗe ndeelam.
MOƁ-LOOWRE. Mo -loowre ko etoore yerindo moo re dow loowre. Ina hollahol urɗamtekkudehakkundemoo eɗiɗi.Yeruƴettenmoo rehaayre, ƴetten moo re wiro fotnde noon. Ma en taw loowre wiro ko urata mawnude e loowre haayre ndee. Wadde Ko loowre haayre foti e moo re koo, loowre wiro fotaani. Hollii tigi tekkeeki ɗee moo e.
ÑOƳƳERE. So semmbe fawiima dow ɓalndu, bannge semmbe sawndiinge ɓalndu ngee yiɗata ko “seekde” ndu. Bannge semmbe faliingeɓalndu ngee ñoƴƴat, ko yerindo ngeen bannge dow wertaango ɓalndu ñoƴƴaango ngoo woni ñoƴƴere ndee.
DUÑAL ARSIMED. “So ɓalndu sooriinde e ndeelam ina yee duñal tuppungal ngal dow, semmbe ngaal duñal foti ko e semmbe ndeelam ndirtuɗam sabu coorogol ngol.” Wadde ngal duñal yiɗata ko tammbaade ɓalndu nduu. So ngal waawtiima aaƴol leydi dow ɓalndu hee, ngaan saanga ɓalndu ndu haya. So ɗum alaa ndu muta. Ko ɗum waɗi so ɓalndu yaajii tawa teddaani haa urti ina waawa dirtinnde ndeelam keewɗam sabu njaajeendi mum, pooɗol leydi hakindoo sabu moo re mum urtaani, duñal ngal ina hasii waawde ɗum haynude. Laana ko noon wayi. Mbeeyu ina jogii ñoƴƴere mum, nnere geɗe mum nderiwe e teddeeki caa ii ndeen ñoƴƴere. Nde uri hoybude ko dow; so cuurki ndiyam abbii, mbeeyu ura”tekkunde”,waddeyakuujinderiwi uradeeƴde,ngaansaangañoƴƴere ustoo, ko ɗum waɗi so ñoƴƴere ustiima ina hasii to o saama. Ñoƴƴere ko etoore faayodinnde e gannde i-mbeeyu.
Muhammadu Faliilu Sih
ine jokki


text:
Njillu Biraam. Tawii won ɓe laaɓaaka so Abdel Asiis woni ko e Kampaañ, ina laaɓi Biraam wul Daa wul Abeydi kañum ko e oon kampaañ woni, sibu o habrii ko o kanndidaa gila ñalnde talaata 28 saawiyee 2014. Tee ko ɗum woni sabaabu njillu o yuɓɓini daande maayo, tuggi Rooso, ƴaaŋan maa Ɓoggee, Baabaaɓe, Mbaañ, Kayhayɗi haa yettii Magaama, Mbuun e Sehilbaabi.
Ina wiyee ɗo o arnoo heen kala o jaɓɓaama jaɓɓungal mawngal, haa teeŋti noon e Magaama, ɗo o ɗaɓɓiri jamaanu oo hojom deƴƴere, ngam siftorde Lamin Manngaan, baranooɗo e hitaande 2012 e seppo seyfitoowo binndital paltoor. Pottitte ɗe o yuɓɓinnoo e nder ɗee gure kala mbaɗi ko e deeƴre. Haala makko heen ɓuri abbitaade ko e seyfitde ɓorƴitgol leyɗe e caɗeele artiraaɓe e kaayitaaji etaa siwil. Hay so tawii noon won siftinooɓe e sahaa kala wonde « nde ɗeen bone mbaɗetee ndee o jeyanoo ko e PRDS, o wondunoo ko e Maawiyya ».
Masawuud Kanndidaa? So ina laaɓi yimɓe Biraam ko birgoowo gardagol leydi ndii, yimɓe ndonkii faamde so tawii Masawuud ina jogori wonde kanndidaa walla alaa. Mahmuud wul Sammba gootal e terɗe parti makko, hono APP, haaliino wiyi wonde ko o kanndidaa e woote garooje ɗee, kono Etmaan wul Bijjel, kalfinaaɗo konngol APP wiyi « ɗuum suwaa tawo taƴeede ». Ina anndaa kam APP ɗaɓɓiino pusgol CENI jooni oo, mo Mesawuud e hoore alaa ko heddanno e woote ɓennuɗe ɗee, waɗi ɗum no annama sarɗi jeytoregol e woote goɗɗe.
Hitaande 31ɓiire FLAM. Ɓee ina kaala haala woote, FLAM kañum wonnoo ko e kebungal mawninde hitaande mum 31ɓiire (ñalnde 14 marse). Ɓe ɗaɓɓunoo ko waɗde ɗum boowal, kono laamu nguu rokkaani ɓe yamiroore. Ɓe mbattini waɗde kewu oo ko to La Case ñalnde aset 22/03/2014. Hoohooɓe heewɓe nootiima noddaango maɓɓe.
Fooyre Ɓamtaare, maayirɗe marse 2014


text:
So tawii won mawninɓe ñalngu Muritani heɓi jeytaare mum, won suniiɓe ñalnde heen : oon ñalawma 28 noowammbar potnooɗo wonde ñalngu ngootaagu, sibu ko ñalnde heen Muritani woodi tigi, wontii ñalawma ciftinoowo taƴ-enɗamaagu e yoorɓerndaagu. Sibu ko jofnde oon 28 nowammbar 1990, 28 kooninkooɓe ɓaleeɓe konu Muritani, sagataaɓe wonnooɓe e naange hoore cagataagu mum en,
So tawii won mawninɓe ñalngu Muritani heɓi jeytaare mum, won suniiɓe ñalnde heen : oon ñalawma 28 noowammbar potnooɗo wonde ñalngu ngootaagu, sibu ko ñalnde heen Muritani woodi tigi, wontii ñalawma ciftinoowo taƴ-enɗamaagu e yoorɓerndaagu. Sibu ko jofnde oon 28 nowammbar 1990, 28 kooninkooɓe ɓaleeɓe konu Muritani, sagataaɓe wonnooɓe e naange hoore cagataagu mum en,
mbaɗaa yargo, sabu tan ko ɓaleeɓe. Waɗi ɓe ngoon yargo, wari ɓe ngoon warngo bonngo, ko koninkooɓe konu Muritani kadi.
Kamɓe ɓee waɗnooɓe ɗee golle bonɗe, karmanɗe juulɗo waɗde juulɗo hono mum, walla tan tagoore waɗde tagoore hono mum, aɓe njaha e haajuuji maɓɓe haa e oo ñalawma hannde, ɓe kulaani, ɓe paayaani. Ɓuri jeyde sabaabu baasgol jaggude ɓe, ñaawa ɓe, ko sariya mo suudu sarɗi Muritani ɓenninnoo e hitaande 1993, jaafotooɗo denndaangal warkoyeeɓe 1989-1991. Hay so tawii laamu Muritani fuɗɗinooma feltaade e hitaande 2007 (diskuur Siidi wul Sheex Abdallaahi), e hitaande 2008 (njuulu persidaa Muhammed wul Abdel Asiis to Kayhayɗi), ittataa wiɗto waɗaaka tawo haa anndee hol waɗnooɓe ndee bonannde, ngam ñaawde ɗum en, fawa e mum en kuuge potɗo faweede e barɗo hoore e teyaaɗe. Won ko waɗaa heen, so dokkitgol kaaliseeje e boowe leydi, kono yimɓe fof ina nganndi ɗuum ñawundaani kaan haala, tee deƴƴinaani, deƴƴintaa ɓesnguuji waranaaɓe ɓee kam e denndaangal muuyaaɓe goonga e nuunɗal, kam e pelle daraniiɗe jojjanɗe aadee.
BAB


text:
So maayo heewii, deeƴat, ganndo moolanaaɗo sankiima. O wiyetee ko Alexandre Grothendieck (Aleksandere Gorotenjek) ko ñalnde alkamiisa 13 noowammbar 2014 o sankii to Farayse. O wuurii duuɓi 86. O jaggiraa ko no wage mawɗo to bannge ganndal matematik, ɓurɗo mawnude e annduɓe matematik e nder duuɓi teemedere jawtuɗi ɗii, kono ina famɗi gannduɗo mo.
Ko nii jaaynde TF1 yaltiniri kabaaru oo « Le plus grand mathématicien du XXe siècle meurt en ermite ».
O jibinaa ko Berlin (Almaañ) e hitaande 1928. Yumma makko ko jaaynoowo darinooɗo wonnoo, baaba makko ko yahuud, maayɗo e nder tuddunde warngo Hitleer ɓurnde bonde, wiyeteende Auschwitz. O waɗi jaŋde makko ko leydi Farayse. Nde o naati duɗal jaaɓi-haaɗtirde Montpellier, o winndii e doktoraa, satinoo mo ko annduɓe mawɓe hiisa wiyeteeɓe Laurent Schwartz e Jean Dieudonné. Ɓeen ndokki mo golle, fotde 14 gagga, ɗi annduɓe hiisa keewi ronkande, potɗi jiiɓteede e nder duuɓi keewɗi, kono o gollii ɗum haa laaɓi e nder lebbi seeɗa. Omo yahra e duuɓi 20, o winndi ko ina tolnoo e dallinaaɗe 6 doktoraa e nder lebbi seeɗa.
O golliima to CNRS Farayse, o jannginoyii to Beresiil, o jannginoyii to Amerik. Caggal ɗuum o larñiti fannuuji ganndal kesi, luggi, ɗo teemedde annduɓe matematik ngollotoo hannde. O winndii ko ina wona 20 000 ɗerewol tawi fof yowitii ko e ganndal matematik, kono o salii yo saakte. Kanko ooɗoo ganndo, o heɓiino rokkeede njeenaaje ɗiɗi ganndal, ina heen galaŋ Fields, kono o salii ƴettoyde ɗum. O wuurii haa o maayi, omo salii feeñde e yiyeede : seede mum, ko nde o natti jannginde, o woppu fof, o fayi to nokku lobbiniiɗo o wuuri toon, haa nde o sankii ndee.
BAB


text:
Ko honno yiiruɗon ndee jonnde waɗunde hakkunde Afrik e Faransi hannde Monpeliyee?
Saakitaama ñannde :
Ka taskaram men On Tottaama konngol hannde aljuma 8 lewru 10ɓuru, on ngaddii ji’anɗe mon ko yowiti e tummbondiral fuɗɗingal hannde hakkunde sukaaɓe Afrik e Faransi e dow ardagol Emmaniyel Makron. Fandaare jonnde ndee; e bi’ol hooreejo Faransi oo, ko heɗaade miijooji sukaaɓe e tere sosiyete siwil Afrik. Semmbil jokkondiral hakkunde Faransi e duugal Afrik ngal.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Min ngoni ko e ƴellitde Enternet
Darnde amen ko ƴellitde udditaare, kesamaagu & fartaŋŋe e Geese.
Ɗoo e Mozilla ko min harbiyaŋkooɓe huuɓnuɓe, miijiyaŋkooɓe e tafooɓe, gollidooɓe ngam Enternet laatoo wuurde e heɓaade, haa yimɓe winndere ndee kala mbaawa wontude tafooɓe e humpitiiɓe geɗe Geese. Amin ngoongɗini ballotiral adeeji e dinndeere udditiinde ko huunde tiiɗnde nawoore mo woni kala e renndo men fof yeeso.
Tar Manifeste Mozilla oo ngam ɓeydude faamde ko min tiiɗaa e ko min ndiinii e ko wallata min jokkude darnde amen.
-
Ar yantu e amen
Fartaŋŋeeji yarlitaare ena keewi ɗo amen ɗoo e fannuuji ceertuɗi
-
Daartol
To min ngummii e hol no min ngardi haa ɗo min ngoni ɗoo
-
Jeewtirɗe
Amin kumpita heen baɗte wallitorde, topirɗe amen e karalleeje.
-
Ɗowamteeru
Sifaa maen, njuɓɓudi amen, e renndo huuɓngo Mozilla


text:
Muusa JALLO, gooto e konunkooɓe ɓadinooɓe Tomaa Sankara no seeditoo
Saakitaama ñannde :
Koɗo men hannde ko Muusa Jallo gooto e konunkooɓe ɓattinooɓe Tomaa Sankara hooreejo kiɗɗo Burkina Faso waraaɗo e hitaande 1987. Hiɗon anndi ñaawoore tuumaaɓe wargol Tomaa Sankaraa fuɗɗiima hanki Wagadougou. Ko hono oo lamɗo kiɗɗo wariraa ? Holko woni golle Bles Kompawore e war-hoore ? Ndee ñaawoore waawan addana Burkinaaɓe nanondiral? Musaa Jallo na jaabo lamnde Ibrahiima Timmbi BAH. Ko Umar SOH firti haala kan e Fulfulde. #sankara


text:
Primistaajo Lesdi Somalia, Hamza Abdi Barre, hokki laaatiido boymaajo tumbaljo turtube al Shabaab, Mukhtar Robow, laata ministaajo maako dow ko laarani shaanu diina.
Mukaamu ngun hokkaama on bawti Hassan Sheikh Mohamud subaama laatuki Ardiido Lesdi ndin
Tippungle do,
Ndenno Mohamud wadi kabbidal bolindiral bee turtube al-Shabab en ngfam joonde jam hebe haa bakkeeje den.
Al Shabaab meedino nbarki himbe ko hewtani ujineeje 10 wakkati be habdano jabtuki laamu Lesdi ndin.
Woodi Ceede ko wono dow Mukhtar Robow ko hewtani $5 millionji U.S. Dalaaje bawti O be hawti kawtatal al Qaeda-enanta al Shabaab nden O laatti tumbaljo mabbe.
Robow sankiti kawtal ngal nder hitaande 2013 bee dali al Shabaab be tiggi ngomnati nder 2017.
Ardiion wi hokkuki mo mukaamu ngun wallan sanne haro sembidinki shaanu rento enanta kolaarani feerotiral diina haa Lesdi Ndin.
SADIQ ALFA


text:
Cowogol e Kosamɗingol: Ko deftere fanniinde, nde mo woni kala, dewbo e gorko, ene hatojini he mum.
Cowogol & Kosamɗingol Aadee, ko tiitoonde deftere hesere nde Ceerno Mammadu Saalif Mbaay wallifii yaltunde ko ɓooyani. Eɗen nganndi kala nde deftordu Pulaar ɓeydotirii tiitoonde hesere, ene jibina weltaare mawnde wonan’de kala ɓiy pullo. Gooto kala ene heppa nde tamata ɗum he juuɗe mum haa uurno ɗum ɓuucoo ɗum ko adii nii nde hippitta ɗereeji mum taroo binndanɗe mum.
Cowogol & Kosamɗingol Aadee noon wona deftere ordineer. Ko nde deftere fanniinde, nde mo woni kala, dewbo e gorko, ene hatojini he humpito ko loowdi deftere nde jaŋtotoo ko.
To bannge Ganndalguurɗe walla Guurɗewal (biologie), aade hiisetee tan ko barogel hono no kala guurɗe-ɓosooje ni, hayso tawi neɗɗo ko barogel kono wonaa no kala barogel sabu won e keeriiɗe ɗe o jogi. Kala gootel he guurɗe-ɓosooje boom ene jogii keeriiɗe mum fotde he no tago mbaydi mum rokkiri ɗum. Kono kannje fof e jogaade, gootel heen fof e keeriiɗe mum ne, ittaani eɗe ndenndi e ko’e majje won he loowdiiji to bannge tagooje majje terɗeyankeeje e ko ɗuum laaɓndii ngam waawde tabitde. Yeru, he mbaydi majje won’de guurɗe-ɓosooje eɗe katojini he ñaamde e yarde ngam wuurde, kono hay barogel gootel nguurndam mum waawa duumaade haa cay, sabu nguurndam won’de huunde waatoore (nattoore, gasoore) keddogol leñol maggel ko duumii aamnotoo tan ko he yeñcinde ngel hono maggal rewrude he laawol ɓesnude. Ko ɓesnude (jibin’de) addani tagoore wiyeteende neɗɗo nde (e kala barogel) waawde heddaade he goodal tuggude gila ñalawma mo aade feeñi he dow leydi haa jooni, kadi omo jokki yeñde.
Ɓesnude noon ene soomi kaawisaaji Allah he ñeeñal mum, kono Allah kadi rokkii neɗɗo waawde miijtaade, wiɗtude e yiytude sirluuji ɓurɗi luggiɗde haa o waawi faggitaade heen ganndal. Ganndal-guurɗe ene jeyaa e gannde ɓurɗe faayodin’de hannde sabu ko ngal wallata neɗɗo he anndude hoore mum mbele haa o ɓeydo waawde tabitin’de goodaangal makko.
He deftere hee, Ceerno Mammadu Saalif Mbaay, ene werloo ɗeeɗoo laaɓnde, kadi omo adda heen jaabawooli ñeɗaaɗi he lugge maaje ganndal-guurɗe (Guurɗewal) e ganndal safaara (medicine).
- Holi no foti ɓiɗɗo debbo, jontuɗo, e nder renndo men, mo anndaa no geɗe fiilayru piilortoo, saka nde suftere fuɗɗotoo junnitaade e nder rannga, ngam hebanaade jaltugol mum?
- Holi no yoga e gaaƴe, baɗtinooje e ɓanndu, garjinooje nguurndam aadee, peeñirta e liireyel? Holi nii ko addata ɗe?
- Holi no foti resondirɓe yiɗɓe woppude geñgol koroo, ceerta, tawi ko waasde sunnaade no moƴƴi ɗo caɗeele ɗee ngoni, kannje kala ɗe tiggee, ɗe pawtee e pamaro doole oo?
- Holi no foti e rewɓe, hawruɓe e lajal e nder baame, tawi ko ŋakkeende humpito e keborɗe mbaɗi ɗum?
- Holi no foti yummiraaɓe, ɓe njiɗaa rokkude enndu, sabu majjude ɓe no kosam muynam foti mawnude e tiggu?
He Cowogol & Kosamɗingol Aadee, Ceerno Mbaay wonaa tiitoonde hesere tan o ɓeydani ɗemngal Pulaar, kono o ɓeydii jaawre mawnde he gerngal kelmeendi Pulaar.
Jokkondire ɗe deftere ndee waawi heɓaade:
- To Farayse: Yuusuf Joop+33 6 40 33 12 77, Alasan Kaaliidu Bah +33 6 64 71 92 31
- Beljik: Mammadu Alfaa Soh +32 487 61 00 89.
- Italii: Goori Jool: +39 349 713 6756.
- Gabon: Mammadu Mbaay: +241 062 16 00 62.
- USA: Takko Saar (1513) 680-4558.


text:
Tag: Almasiihu
Moy wonete Pullo gooŋga?
To a ƴami yimɓe “Moy wonete Pullo gooŋga?” a heɓan jaawaabuuji feere feere. Woɗɓe mbi’an Pullo gooŋga mo Pullo maama joweeɗiɗi, jillel walaa. Woɗɓe mbi’an mo mari pulaaku, cuusal e munyal. Pullo gooŋga sey ɗum tawra mo pulaaku, …
Ko Maayni Annabi Iisa?
Buuba wari haa moodibbo Ibraahiim ngam o ƴama mo dow maayde Annabi Iisa. Ndaa ngeewta maɓɓe. (Buuba) – Moodibbo Ibraahiim!(Ibraahiim) – Na’am.(Buuba) – Woodi ko sakli yam dow ko laarani annabi Iisa.(Ibraahiim) – Ƴamu le.(Buuba) – Yoo, tum …
Iisa Almasiihu maayaay haa leggal gaafaaŋgal. Ɗum gooŋga na?
Fodde Deftere Linjiila e seedamku tokkiiɓe Iisa Almasiihu, fakat o maayi wakkati ɓe ngaafi mo dow leggal. Ammaa woodi yimɓe feere ɓe njaɓataa haala ka, ɓe ɗon mbi’a Iisa Almasiihu maayaay haa leggal gaafaaŋgal. Woɗɓe ɗon mbi’a goɗɗo …
Ngam ɗume haani Iisa Almasiihu maaya haa leggal gaafaaŋgal?
Ndaa jaawaabu seɗɗa dow haala maayde Iisa Almasiihu. Ammaa haala man luggi masin – sey puɗɗira haa ɗo tawon, nden lutta laarugo tinndinooje feere boo. Ngam paamen ɗume waɗi Iisa Almasiihu sey maaya haa leggal gaafaaŋgal, sey paamen …
Iisa Almasiihu woni Ɓiɗɗo Allah na?
Tokkiiɓe Iisa Almasiihu mbi’ata Iisa woni Ɓiɗɗo Allah, fodde ko ɓe tawi nder Deftere Allah. Ammaa woɗɓe ɓe tokkaaki Iisa Almasiihu njaɓataa haala kaꞌa, ngam fodde faamu maɓɓe Allah danyataa ɓiɗɗo. E noy Iisa Almasiihu woniri ɓiɗɗo Allah …
Ɗume Iisa Almasiihu wi’ani hoore mum?
To a ƴami koo moy nder duniyaaru “Ɗume a numata dow Iisa Almasiihu?”, a heɓan jaawaabu feere feere. Ammaa to a ƴamino Iisa Almasiihu ƴamol ngol, noy o jaabeteno? To a ƴamino mo “An, a moy?”, ɗume o …


text:
Dewgal
Dewgal (maa desal) ko gondigal debbo e gorko aadanaangal, humeteengal e yeeso sariya. Si gorko humanii debbo, ɗum no wi'ee kadi o resii debbo maa o ɓaŋii maa o dewlii. Fulɓe ina joganii ɗum karfeeje heewɗe. Humugol dewgal no seerta, foti ko tuugaade e leñol, e diina, e aadaaji, e leydi, e jamaanu. Hino waawi kadi senndindireede hakkunde jommbugal finaa-tawaa e jommbugal laamu, wi'eteengal kadi jommbugal siwil. E ngal ɗon, ko e yeeso jooɗaniiɗo laamu, e nder huɓeere laamu, wano suudu lameeri maa suudu hooreejo saare.
Si ko dewgal finaa-tawaa, ko nii ngal humirtee e nokkuuje Fulɓe:
Fuuta Jaloo[taƴto | taƴto ɗaɗi wiki]
Desal, hina wi'ee kadi dewgal, genndal, jommbere, ƴettere, e ko nannde. Ko woowanoo ɓaawo ɗoo nun, hari ko mawɓe ɓen jommbanta suka mon on ka araande, ɓe suɓanoo mo sonnaajo makko arano on, walla le; ɓe wallondira e makko ka suɓagol jiwo on, si giiɗe maɓɓe ɗen arii hawrude e ka weli ɓe, ɓe ndaarana kisan no ɓe yaltinira goro.
Gorooje ɗen: toraare kala si gasay, dewgal kala si timmay, ko maa goro yaltinee laawi ɗuuɗuɗi, laawol kala e faandaare mun. Laawol aranol ngol; ko goro hunorɗe yaltintee, adadu majje on, ko goro sappo (10), woɓɓe waɗa saaku lamɗam, walla kore tew kosam, ekn. Ɗum ɗon fow naɓee ka mawɓe jiwo on fii hunagol laawol, ɓe wi'a ɗum: "Ndaarir ɗum ɗatal", walla " Ƴeewude laawol", ekn. Ko e battane nden hunannde mawɓe suka on anndata si tawii "Jeyɓe jogaaki", ngam ɓe heɓa no ɓe addira gorooje hikkuɗe ɗon ɗen.
Laawol ɗimmol ngol; Ko Goro toraare yaltinntee , ko e ngol laawol ɗon woni ko mawɓe suka on torantoo sagataa maɓɓe on, jiwo ɓeya on, si ɓe okkii, haray gila nden ñannde, haa woni tuma dewgal ngal taatike woo, kañum torondirɓe ɓe ɓen (gorun kun e deyun kun), haanaa yiidude, sakko yewta, fija-jala! Ɗum ko ko haɗaa,, tuma kala nde jiwo on nani hito suka on; o dogay o suuɗoo, si tawii le ko bee ɓe yiida; haray ko maa si goɗɗo lombi... Mawɓe jiwo on senndana bolondaa on goroojo ɗen, ɓe waɗana mawɓe ɓen e kawte ɗen feƴƴere, ndeya feƴƴere; ɓe sennditana ɓeenguure nden e hedditiiɓe ɓen.
Ñalaande nden: Si ɗum fow feƴƴii, ñalaande desal ngal waɗee, jamaa on hollitee, suka on waɗa dolokke baaba, e hudere yumma, o holtina jommba jiwo, maaro defee, lacciree surtinee, njaram hebilee, teewu defee... Haaju on waɗa, pinka fettinee, ñi'e sennditee, hoɓɓe wernee, jommba ɗowtitee, seleli yimee, hoɗo ngon nantondira welo-welo.
Fuuta Tooro[taƴto | taƴto ɗaɗi wiki]
E nder reedu Fuuta Tooro, diiwaan biyeteeɗo tooro, e wuro wiyeteengo Ari founda, dewgal banndiraagal ko nii yahranno: Resondirta ko ɓiɓɓe baaba, resondirta ko ɓiɓɓe yumma (remmeraaɓe), resondirta ko denɗiraaɓe, resondirta ko fotɓe jibinannde, resondirta ko fasiraaɓe. So tawii ɓiɗɗo debbo jibinaama tan, o nangante bandiiko, wiyee ɓiɗɗo gorko haɓɓi e makko tekkere. Walla o haɓɓanaama e makko tekkere.
Holno ɗum yahratnoo?
So wiyaama debbo heɓtiima (jibinii) tan, banndiraaɓe kala ngaran salminde mo. So tawii andaama ko ɓiɗɗo debbo o heɓi, gooto e rewɓe ɓee, tawa ko gorgilaaɗo, walla yummiraaɗo cawndiiɗo, walla jom suudu kaawiraaɗo, seelta ceeltol e comcol mum, o haɓɓa e jungel tiggu oo. Nii woni o nanganii ngel ɓiyiiko gorko. Tuggi oon sahaa haa nde sukaaɓe ɓee mawnoyta, ɓiɗɗo gorko gotɗo biyɗo ene yiɗi cukalel dewel ngel kala, jaabatee ko o ƴamaaɗo, walla ko o gadaaɗo. Jinnaaɓe ɓiɗɗo gorko kaɓɓanaaɗo tekkere oo ene kollira yiɗde mum en e geɗe kala, ngam siiftinde aadi maɓɓe.
So tawii Alla waɗii suka debbo o yontii naatde dewgal, ƴamal ngal waɗtee goonga : ñuumbordi addee to yumma makko, heen huunde feccee e bandiraaɓe ɓadiiɓe, wiyee kaariyel rokkaama kaari. Nafoore addee, ɗum woni hujjaaji ko wayi no koltu debbo oo, wutte baaba e wutte yumma, ekn. Doŋngal lahal ene waawi ardude e nafoore, kono kadi ene waawi arde baŋnge: ɗuum soomii ko lehe ƴeekiraaɓe e caabune esiraaɓe. Ƴeekiraaɗo kala e esiraaɗo kala ene fondaa ko addata. Ƴeekiraaɗo gardiiɗo geɗe kala oo noon, ko dokkaaɗo suudu oo : oon wiyetee joom suudu. Rokkeede suudu, ko bannde gorko subaaɗe ma e baŋnge dewol walla gorol yo a won mawɗo ƴeekiraaɓe, ndañaa geɗal keertingal gila e dewgal, haa e innde, ekn.
Kumal[taƴto | taƴto ɗaɗi wiki]
Ko ɗuum woni dewgal. Dagnata dewgal noon ko teŋe. Teŋe ɗee ene wona jawdi ndariindi, ene wona kaalis, ekn. Ndiin jawdi ko debbo oo tan jeyi ndi. Ndi feccetaake etee ndi rokketaake. Debbo oo wiyee humdanaama e gorko. O daganiima mo e yeeso Alla e jeese juulɓe. Hay so taawii dewgal humaama hakkunde debbo e gorko, e nder Fuuta, aadaaji goɗɗi ene ngoodi potɗi rewreede haa gorko heɓa debbo muuɗum:
Naamnitirɗi ummoo to galle gorko faya galle debbo: ko ɗum kaalis newnoowo garal debbo galle gorko mum. Koreeji debbo o e gorko oo njooɗodoo, kaalda, taƴa ñalngu ngu debbo oo hurtotoo.
Kurtungu[taƴto | taƴto ɗaɗi wiki]
Ko ñalngu ngu debbo ummotoo to galle baaba mum, suudu neene mum, faya suudu mum, galle gorko mum. Ñalngu nguu ine wiyee ndiftungu e heen e diiwaanuuji, walla kadi cuddungu.
Ñalnde e suudu : Ňalawma kurtungu nguu, debbo ñallata ko e suudu kaŋko e giƴiraaɓe makko. Hakke doole jiknaaɓe makko to tolnii, ɓe kirsanee, walla ɓe ndefanee, walla ɓe mbeltinee no wayi wayde kala.
Piye[taƴto | taƴto ɗaɗi wiki]
Yumma mum jommbaajo maa jommbajjo nodda banndum en, so tawii o nootaama o fiyanee kaalis. So piye ɗee ndentii, kaalis o hiisee, kinɗe limtee, gooto heen kala rokkee feccere mum. Piye goɗɗe ene piyee tawi hiiri, ɗe mbiyetee ko cord i: ko comci daneeji ɗi jombaajo dammbortoo ɗii keettatee heen.
Cuuɗoygol jommbaajo[taƴto | taƴto ɗaɗi wiki]
So tawii giyiraaɓe ɓe ndañii no ɓe puuntiri mawɓe ñalluɓe e galle oo, ɓe nawat debbo oo, ɓe cuuɗoya mo. So hiirii haa waktu kurtungu yontii, fedde gorko oo naata e wuro ene yiiloo debbo mum. Fedde debbo o wiya yo ɓe njeen ɓe no ɓe ngartiroya jombaajo. So ɓe keɓii njeenaari maɓɓe, ɓe njaha ɓe ngartiroya jommbaajo: ɗuum ko huunde e hujjaaji maɓɓe.
Lootgol jommbaajo[taƴto | taƴto ɗaɗi wiki]
So taawii jommbaajo artiraama galle baaba mum oon saanga o lootee. Lootata mo ko rewɓe aaɓɓe, ɓe nganndiraaka cuutule walla ceerle ekn. So o lootaama haa gasii, o ɓoornee comci ngaaɓɗi, walla comci ganni ɗi ɓoornetaake so wonaa e ñalɗi moƴƴi bayɗi hono yaŋnge walla innde, ekn.
Duwaawu jignaaɓe[taƴto | taƴto ɗaɗi wiki]
Jommbaajo hade mum yahde galle gorko mum maa o wayninee. Jignaaɓe makko mbaajoo mo no debbo jooɗirtoo e nder galle, e nder suudu, no o wonndirta e esiraaɓe e ƴeekiraaɓe e banndiraaɓe gorko no potiri. So ɗuum ɓennii, ɓe nduwanoo mo hade makko yaltude galle.
Baɗɗingol[taƴto | taƴto ɗaɗi wiki]
So tawii yahdu yontii, dendiraaɓe (ɓiɗɓe gorgilaaɓe) ngara waɗɗinde kaliifa (ɓiy kaawiraaɗo) mum en. Waɗɗinde noon ene siforoo nii:
- Waɗɗinde e keeci (wammbude); - Waɗɗinde e daabaa (mbabba, walla puccu, walla ngaari, ekn) ; - Baɗɗingol oo sahaa jooni noon ko e oto no waawii siforaade fof.
So tawii denɗiraaɗo waɗɗinii denɗum haa o yettinii mo damal galle gorko, e oon sahaa, o wiya debbo tellotaako, saka naata galle so wonaa o tottee mbaɗɗinirdi makko. Ɗuum fawii e ko fawi gorko oo, tawi kadi ene hawri e baawal mum. Mbaɗɗinirdi ko huunde e hujjaaji Fuuta.
Wiseede koondi[taƴto | taƴto ɗaɗi wiki]
So debbo naatnaama galle gorko, tawat yumma mum gorko o, walla gooto e jignaaɓe makko rewɓe ene jooɗii, ene porti koyɗe mum , o addee, o lelnee e dow koyɗe hee. Tawa oon saanga gaweeje loowaama e lehel walla e battu. So jommbaajo lelnaama, gawri ndii wisee e makko, awluɓe walla ñeeñɓe ene njima, ene nduwoo : “yoo koondi mal mo, yoo mal jommbaajo, no maldunoo adinooɓe mo e suudu nii.”
Lelnde[taƴto | taƴto ɗaɗi wiki]
So tawii lelnde yontii, addunooɓe jommbaajo koota galleeji mum en, haa heddoo dammboowo (walla dammbooɓe). Ko ɓeen ngondata e debbo jommbiniiɗo oo haa nde o dammbitii fof (nde o yalti e suudu). Comci daneeji debbo mboomri heewi dammboraade.
Njeenaari[taƴto | taƴto ɗaɗi wiki]
So debbo leliima haa tawaama ko o suka, gorko ene joganii mo njeenaari. Njeenaari ndi, heewi ko sorneede e les ngaflaawu. So yahii haa weetii, kanko gorko oo, ko waawi yeende debbo makko kala, jignaaɓe maɓɓe e wanndiraaɓe makko rewɓe ene mbaawi fawde heen goɗɗum.
Ñaam gawri[taƴto | taƴto ɗaɗi wiki]
Ñalawma gadano debbo waali e galle gorko mum, so o finii, kanko e fedde makko kala ɓe njaɓataa ñaamde so wonaa ɓe njeena. Ndiin njeenaari wiyetee ko ñaam gawri. So tawii ɓe keɓii ndiin njeenaari haa timmii, oon saanga ɓe ɓattinee kacitaari (ene wona gosi, walla teewu, walla kafe, ekn) ɓe ñaama.
Woli boombi[taƴto | taƴto ɗaɗi wiki]
So kaccitaaje ɓennii, fedde debbo naamdo woli mum. Woli wonatnoo ko kaaƴe pijirteeɗe. Kono woli boombi ko tanngal walla mbiskit fijirtee, heen huunde ñaamee.
Bula boombi[taƴto | taƴto ɗaɗi wiki]
Bula oo ne ko hujjaaji ɗi mboomri cuddaandi fof rokkata fedde mum. Ko gorko oo yaltinta ɗiin hujjaaji.
Dammbordu[taƴto | taƴto ɗaɗi wiki]
Ko ñaldi ɗi debbo wonata e suudu (balɗe tati, walla balɗe jeeɗiɗi, walla lewru), wiyee ko o dambiiɗo. Omo ɓoornii comci jommbaajo (Daneeji wonande mboomri), omo muurnii tuggi dow hoore makko haa heɓi koyɗe makko. Yeeso makko omo muurni heen ɓurtungal. So tawii o wonndi ko e fedde makko, o wedditto ɓurtungal ngal e hoore makko. So o nanii teppe neɗɗo, o artira ngal e yeeso makko. Gorko makko, kañum e fedde mum, e banndum en, kala e muuɗum en jiɗɗo yiyde yeeso makko, maa oon yeena mo: ɗuum woni ñoortirɗi, wiyee o ñoortii mo.
Guppuli[taƴto | taƴto ɗaɗi wiki]
So debbo dammbiima haa o dammbitiima, fedde makko jiiɓa ɓakkere (jooni ko conndi farin heewi waɗeede), ɓe naata e wuro, eɓe njiyloo fedde gorko oo. Kala heen mo ɓe njiyi, ɓe muulat e muuɗum ɓakkere ndee. Ɓeen ne, ndidda ɓe, mo ɓe keɓtii kala ɓe njoftoo, walla ɓe piya. So ñalawma oo woɗɗi noon, ɓe ndenndina comci ɗii kala, ɓe tottee caabune, ɓe tiindoo maayo walla woyndu. Ɓe ñalla wuppude haa hiira, ɓe ndoontoo guppirɗe maɓɓe ɓe ngarta wuro. Tawa oon sahaa, e galle gorko ɗoo, ɓe kirsanaama, ɓe ndefanaama barmeeji gosi e teewu. No ɓe njettotoo to galle ɗoo tawat barmeeji ɗii ndeftaama. So ɓe njettiima, ɓe ndootoo guppirɗi maɓɓe damal galle, ɓe ndoora fijirde: “Yaay addu ko ndefanno-ɗaa cukalel! Yaay kay moɗii.” Lehe ndottee, leece mbertee, ɓe ɓadinee ɓe ñaama.
Moorol jommbaajo[taƴto | taƴto ɗaɗi wiki]
So jommbaajo dammbitiima, o ɓoorii daneeji ɗi o ɓoorninoo ɗii, e oon sahaa, o firta muggi ɗi o waɗananoo ñalnde o ñalli e suudu. Gayi, walla ndammiri kirsee, payane cagginee, o ñalla e moorol. Moorol ngol noon heewi moorde ɗum ko neeno caɗtidiiɗo jignaaɓe debbo oo. Omo juuree kaalisaaji, haa e comci, tuggi nde o fuɗɗi haa nde moorol ngol joofi kala. So moorol joofi, teppugol fuɗɗo. Ɗuum ko ciŋkal moorol ngol: ñaaƴe, kaaje, korbuuje, kulaalaatuuje, kanne ñootee e dow jubbi hee. So tawii o gaynii teppude, o lootoo, o sinnkoo, o ɓoornoo comci gaaɓɗi, comci ganni, comci goobaaɗi biyeteeɗi takkaaji, ɗi ɓoornetaake so wonaa e ñalɗi baaɗi no yaŋnge, walla innde, ekn.
Calminoygol jommbaajo[taƴto | taƴto ɗaɗi wiki]
So debbo dammbitiima, omo salminoya galleeji banndiraaɓe. Nguun ñalngu ne kadi o ɓoornoto ko comci gaaɓɗi, o muurnoo wudere goobaande yahdunde e ciŋkal makko ngal. Oon sahaa, omo yahda e ñeeñɓe, omo yahda e huunde e sehilaaɓe makko walla bandiiko en. Ene hasii, to ɓe njettii kala, ɓe teddinte, ɓeen nduwoo yo Alla waɗ barke e dewgal ngal, wooda kadi ko ɓe ndokkaa ko feewti e ndewaagu (cuuraay, walla ɗaɗi, ekn).
Keɓgol hiraande[taƴto | taƴto ɗaɗi wiki]
Debbo dammbitiima haa salminoyii, o waɗta yaltude boowal. E oon sahaa, omo waawi rokkeede hiraande makko, kono kadi omo waawi waɗeede koɗo haa ɓooya. Ɗuum ko tawii o hurtii ko galle esiiko en. So tawii gorko jogii ko nokku mum, so o dammbitiima tan o ɓamat hiraande makko.
Ɗuum wonii ko keblu-mi, ko haaɗi e ganndal am e dewgal Haal pulaar en. Miijo ngo hiisii tan ko diiwaan Boosoya ɗo nganndu-mi, njeyaa-mi ɗoo. Ene gasa tawa e nder oon diiwaan dewle kala njahraani noon; so ɗuum woonii, ko ñiŋaa heen fof ko ɓeydaari wonanta en. Hakkile gooto yonataa, ngooɗoo wiɗto ko jubbande tan e ko feewti e nguurdam renndo fulɓe. Ene yiɗaa, so newiima to Alla, nde wiɗtooji goɗɗi mbaɗatee, e fannuuji ɓurɗi yaajde.
Iwdi: Jubbande e “dewgal Haal-Pulaaren” e nder Fuuta
E kuɗol Abdullaay jallo, to Ari founda.


text:
Nelaaɗo Muhammadu
Nelaaɗo maa Nulaaɗo Muhammadu ko annabaajo cakkito on e giiɗo juulɓe. Ko kaŋko Allah nuli fii feññingol diina lislaamu.
TaariihawolEdit
Jibineede Nelaaɗo sallal-laahu alayhi wasallam (s.a.w)Edit
Nelaaɗo Alla Muhammadu (s.a.w) ko Makka jibinaa, e dewo (tenen) ñannde 12 paran, e Hitaande Mawba, ɗum hawri ñannde 20 lewru seeɗto (jibriilu) hitaande 571 J.A.I. Baabaʼen makko ko Abdullaahi mo Abdul Muɗɗalibi, haashimiyaŋkeejo, qurayshiyaŋkeejo, o feƴƴini wano lebbi ɗiɗi ko adtii nelaaɗo jibineede. On tuma maama makko, Abdul Muttalibi, koohoojo qurayshiyankooɓe ɓen dannkii mo, fawtii mo. Ko kanko femmbi nelaaɗo Muhammadu. Nelaaɗo Allah ( s.a.w) ko e mo iwdi ɓeynguure teddunde ko kanko woni : Muhammadu mo Abdullaahi mo Abdul Muttalibi mo Haashim mo Abdu Manaaf mo Qusay. Ɓee maamiraaɓe ɗoo fow ko jaambaareeɓe, ko koohooɓe tedduɓe ɓe laatinoo. Neene makko : ko Neene Aaminata mo Wahab mo Abdu Manaaf mo Juhrata, ndee ɓeynguure ɗoo kadi hino jeyanoo e ɓuruɓe teddude e qurayshiyankooɓe ɓen. Hino e aadaaji aarabeeɓe ɓen naɓugol boobooɓe maɓɓe ɓen ka fulawaaji, rewɓe ɓen ton muynina ɓe. Maama nelaaɗo jonni mo debbo wi’eteeɗo Haliimatu Sa’adiyah, ɓe yahdi ka marga makko (baadiyatu banii sa’ad) o muynini nelaaɗo ton. Nelaaɗo mawni ka jeereende, ley weeyo laaɓungo, hakkunde yimɓe fulawaa laaɓuɓe ɗemɗe. O woni ton duuɓi nayi.
O arti Makka ɓaawo nde o heɓnoo duuɓi nayi, o wontidi e yumma maako duuɓi ɗiɗi ɓaawo ɗum; yumma makko faatii. On tuma maama makko dankii mo, o moƴƴii e makko fota, kono kanko kadi o feƴƴini ɓaawo ɗum duuɓi ɗiɗi. Bappa makko Abuu Taalibi (baaba mum Saydinaa Alii) toppitii mo, dankii mo haa o woni gorko timmuɗo. Nelaaɗo (s.a.w) toppitii njeeygu wano denndanngal sukaaɓe qurayshiyankooɓe ɓen fewndo on tuma. O anndiraa hakkunde wimɓe ɓen fow yaajugol hakkil e nunɗal e hoolaare, ɓe jammi mo Holniiɗo (Al amiin). On tuma tawi hino e nder Makka sonnaajo galo wi’eteeɗo Kadiijata o nani fii hoolaare Nelaaɗo, o ɗaɓɓiri Nelaaɗo yo geynginano mo jawdi makko ndin. Sonnaajo on heɓi jawdi mawndi sabu hoolaare Nelaaɗo nden. Ɓaawo o tinii ɗum o ɗaɓɓiri nelaaɗo yo resu mo. O jibinani nelaaɗo denndaagal ɓiɓɓe makko ɓen si wonaa Ibahiima.
Nelaaɗo hino marnoo duuɓi 25 nyannde ɓe resi neene Kadiijata, kanko le himo mari duuɓi 40. Hiɓe yiɗindirnoo fota, ɓe wuuridi ko ɓuri duuɓi 25 e dewgal barkinaangal, malaangal. Neene Kadiijata faatii ko e hitaande tataɓere ado fergu nelaaɗo. Yo Alla yurme ɓe fow.


text:
15
Fii Ummutal Almasiihu on
1 Mi andinii on, yo musiɓɓe, fii oo Kibaaru Moƴƴo mo mi feɲɲinani on, mo jaɓuɗon, on mo catiɗon e mun, tabituɗon, 2 ɗun ko on mo dandiraɗon kadi, si tawii hiɗon jogori mo no mi feɲɲinirani on mo non, si tawii non hinaa non, haray on gomɗinii mo meere.
3 Ko adii kon, ko ko mi hendii kon mi feɲɲinani on: Almasiihu on ko fii junuubaaji men ɗin maayiri, wano windori non ka defte annabaaɓe ɓen, 4 o surraa, o immintinaa ka ɲalaande tammere, wano windori non ka defte annabaaɓe ɓen. 5 Oo wi'eteeɗo Petruusu yi'ii mo. E hoore ɗun kadi sappoo e ɗiɗooɓe ɓen yi'ii mo. 6 Ɓawto ɗun, ɓuri musiɓɓe teemeɗɗe njowo yiidi mo nde wootere, ɓe tawata ɓurɓe ɓen e hakkunde maɓɓe no wuuri fewndo ɗoo, woɓɓe ɓen maayiino. 7 Ɓawto ɗun kadi Yaaquuba yi'i mo. E hoore ɗun, *sahaabaaɓe ɓen fow yi'i mo.
8 Ɓawto ɓenɗon fow, o hollitii e an min kadi oo wa'uɗo wa jibinaaɗo hewtaali. 9 Ko fii hari min mi hewtaa sahaabaaɓe ɓen, mi handaa kadi e noddeede sahaabaajo, ko fii miɗo cukkotonoo *moftal Alla ngal. 10 Ko sabu moƴƴere Alla nden waɗi si mi woni ko mi woni kon. Awa kadi moƴƴere makko nden e telen-ma an wonaali meere. Ka liddu ɗun, mi gollii ɓuri ɓe ɓe fow. Kono fow e mun hinaa min, kono ko moƴƴere Alla wonde e an nden. 11 Ko ɗun waɗi, woni ko min, woni ko kamɓe, ko ɗunɗoo men waajii, ko ɗun kadi gomɗinɗon.
Fii Ummutal Mayɓe ɓen
12 E hin-le, si men waajike wonde Almasiihu on immitike e hakkunde mayɓe ɓen, haray ko honno woɓɓe e mon wi'irta wonde ummutal mayɓe alaa? 13 Si tawno ummutal mayɓe alaa, harayno Almasiihu on tigi immitaaki. 14 Awa si tawii Almasiihu on immitaaki, haray waaju amen ngun ko meere, gomɗinal mon ngal kadi ko meere. 15 Haray kadi ko men seeditotooɓe fenaande e fee Alla, ko fii men seeditanike Alla wonde o immintinii Almasiihu on, hara-le o immintinaali mo si tawno mayɓe ɓen immitotaako. 16 Ko fii si tawno mayɓe ɓen immitotaako, harayno Almasiihu on kadi immitaaki. 17 E si tawii Almasiihu on immitaaki, haray gomɗinal mon ngal ko meere, haray haa jooni hiɗon e nder junuubaaji mon ɗin. 18 Harayno mayduɓe e gomɗinal Almasiihu on ɓen ko hayruɓe. 19 Si tawii ko e nder oo aduna tun tanƴinorɗen Almasiihu on, haray e hakkunde yimɓe ɓen fow ko enen ɓuri yurmude.
20 Kono jooni non pellet Almasiihu on immintinaama e hakkunde mayɓe ɓen, ko kanko woni arano e ɗun e nder mayɓe ɓen. 21 Ɓay mayde nden ko sabu neɗɗo gooto ardi, ummutal mayɓe ɓen kadi ko sabu neɗɗo gooto ardi. 22 Wano fow maayiri sabu *Aadama non, ko wano non kadi fow wuuritirta sabu Almasiihu on. 23 Kono mo kala e saffewol mun. Ko Almasiihu on woni arano on, si hikka ɗon jeyaaɓe Almasiihu on ɓen, ɲande ardu makko ndun. 24 Ontuma, darngal daroo, ka o jonnitata ɗon laamu ngun Alla Baabaajo on, ɓawto bonnugol kala laamu e kala bawgal e kala doole. 25 Ko fii bee Almasiihu on laamoo haa tuma o watti ayɓe makko ɓen fow ka ley koyɗe makko. 26 Gaɲo sakkiteteeɗo muleede on, ko mayde nden. 27 Ko ɗun waɗi si Alla waɗii fow ka ley koyɗe makko. Kono si wi'aama fow yankinanaama mo, ka haqiiqa, haray on Yankinanɗo mo kala huunde tawaaka. 28 E nde piiji ɗin fow yankinanoyaa mo, onsay Ɓiɗɗo on tigi yankinanto on Yankinanɗo mo kala huunde, fii no Alla wonira fow e ɗi fow.
29 Awa ko honɗun wonɓe lootanaade mayɓe ɓen maande kisiyee waɗata? Si tawii mayɓe ɓen immitotaako few, haray ko fii honɗun ɓe lootantoo maande kisiyee fii maɓɓe? 30 Enen non fii honɗun saa'i kala hiɗen e masiibo? 31 Ɲande woo miɗo weeɓitanii mayde nden. Miɗo seedintini ɗun, yo musiɓɓe an, wano mi mantori on non e nder humondiral e Iisaa Almasiihu Joomi men on. 32 Si tawii ko e faale neɗɗanke mi haɓiri kulle ɗen ka saare Efeesi, haray ko nafa honɗun mi heɓoyta? Si tawii mayɓe ɓen immitoytaako: «Haray ɲaamen, yaren, ɓay jango en maayay.»ŋ 15.32 Isa. 22.13 33 Awa wota on ɗaynito, ko fii wondiɓɓe bonɓe bonnay jikkuuji moƴƴi.
34 Awa artee e ko feewi kon, wota on waɗu junuubu. Ko fii woɓɓe ɓen maraa gandal fii andugol Alla, ko fii hersingol on mi wowliri ɗun.
Fii Ɓalli Waylaaɗi ɗin ka Ummutal
35 Kono goɗɗo no gasa wi'ude: «Ko honno mayɓe ɓen immitoroyta e ko ɓandu hondu ɓe ardoyta?» 36 Ko an yo njofoojo, ko sankataa kon fuɗataa si maayaali. 37 Ko sankataa kon hinaa ɓandu aroyooru ndun, kono ko abbere nii tun, no gasa ngawri maa awdi goo. 38 E hoore ɗun, Alla yeɗa nden abbere ɓandu no o faaliraa, awdi kala o yeɗa ɗun ɓandu ko hawrani ɗun. 39 Ɓandu fow wonaa gootun: wonndu ko ndu neɗɗanke, wonndu goo ko ndu kulle, wonndu goo kadi ko ndu colli, wonndu goo kadi ko ndu liƴƴi. 40 No woodi kadi tagooje kammuyankeeje e tagooje adunayankeeje, kono ŋari tagooje kammuyankeeje ɗen no serti e ŋari tagooje adunayankeeje ɗen. 41 Naange ngen no mari ŋari mun feere, lewru ndun no mari ŋari mun feere, koode ɗen kadi no mari noone ŋariiji mun sertuɗi.
42 Awa ko nii kadi wonirani ummutal mayɓe ɓen: si ɓandu ɲolayndu sankaama, ko ndu ɲolataa immitoytoo. 43 Si ɓandu ɲiddundu sankaama, ndu immitodoyto e darja. Si ɓandu lo'undu sankaama, ndu immitodoyto e doole. 44 Si ɓandu adunayankeeru sankaama, ndu immitoyto ruuhuyankeeru.
Si ɓandu adunayankeeru no woodi, haray ɓandu ruuhuyankeeru no woodi. 45 Ko ɗun waɗi si no windii: «Aaden arano on, ɗun ko Aadama, heɓi ngurndan, o wuuri.»p 15.45 Fuɗ. 2.7 Kono Aadama sakkitoro on ko ruuhuyankeejo yeɗoowo ngurndan. 46 Hinaa arano on woni ruuhuyankeejo on, kono ko ɓanduyankeejo, ko ko hikkii ɗon kon woni ruuhuyankejun ɗun. 47 Neɗɗo arano on ko e leydi ndin suutaa, ko mo ka leydi, neɗɗo ɗimmo on kaɲun ko ka kammu iwri. 48 Ɓen ɓe ka leydi no wa'i wa mo ka leydi on, ɓen ɓe ka kammu kadi no wa'i wa on mo ka kammu. 49 Ko wano nanditirɗen e mo ka leydi on non, ko wano non kadi nanditiroyten e oo mo ka kammu.
50 E hino ko mi woni wi'ude kon yo musiɓɓe an. Ka ɓandu ndun e ƴiiƴan ɗan waawaali heɓude geɓal ka *laamu Alla ɗon, ko ɗon kadi woni ko ɲolata heɓataa geɓal e ko ɲolataa kon. 51 Awa e hino, miɗo wowlande on gundoo: en fow en maayataa, kono en fow en waylete, 52 e nder saa'ihun nii, yeru maƴaango yiitere, ka wuttaandu *liital sakkitoral. Ko fii ngal wuttete, mayɓe ɓen immitoo ko bontataa, onsay enen non en waylete. 53 Onsay bee nduu ɓandu ɲolayndu lontiniree ndu ɲolataa, awa kadi ɓandu maayayndu ndun lontiniree ndu maayataa. 54 Nde ndun ɓandu ɲolayndu lontiniraa ndu ɲolataa, e nde ɓandu maayayndu ndun lontiniraa ndu maayataa, onsay daalol windiingol ngol laatoto, wonde:
«Mayde nden moɗaama e nder polgal.»q 15.54 Isa. 25.8
55 «Ee mayde, ko honto polgal maa ngal woni?
Ee mayde, ko honto ndagawal maa ngal woni?»r 15.55 Hus. 13.14
56 Kono ndagawal mayde ko junuubu, awa kadi doole junuubu ko Sariya. 57 Yo mantoore wonan Alla, on Yeɗuɗo en polgal immorde e Iisaa Almasiihu Joomi men on.
58 Awa yo musiɓɓe an yiɗaaɓe, wonee tabituɓe ɓe dillintaako, ɓurtee ɓeydaade e golle Joomiraaɗo on, e hoore andugol wonde, golle mon ɗen e telen-ma Joomiraaɗo on hinaa meere.


text:
Kabaaru ɗiɗmo belɗo kadi ummoraade e Suudu Sarɗi ngenndi : so cosgol Goomu depiteeji daraniiɗi ɓamtaare ɗemɗe ngenndiije. Ko ɗee paandaale Goomu depiteeji ɗii dotti :
– wallitde darnde pelle pine daraniiɗe ɓamtaare ɗemɗe ngenndiije ɗee duuɓi capanɗe jooni ;
– semmbinde kuutoragol ɗemɗe ɗee e nder denndaangal fannuuji nguurndam leydi ndii (kewuuji laamu, jaayɗe binndol e haala, caaktugol binndaaɗe ekn) ;
– daranaade kuutoragol ɗemɗe ɗee ɓurngol moƴƴude e nuunɗude nder jaayɗe laamu e jaayɗe keeriiɗe ;
– daranaade laawɗingol kam e naattingol ɗee ɗemɗe nder tippudi nehdi e jaŋde leydi ndii, kam e naatnugol majje nder karallaagal kumpital (Google, Apple, Facebook, Amazon, Microsoft) ;
– wallitde cosgol laylayti parlemaaniiji nder diiwanuuji Afrik ɗii, daraniiɗi ɓamtugol ɗemɗe Afrik.
Ɗeeɗoo paandaale dee ine njahdi e ko ɓuri heewde e paandaale pelle pinal Pulaar, Sooninke e Wolof ɗee ; ɗuum tan ina yona sabaabu cemmbingol pelle ɗee ndee feere cosgol Goomu parlemaan nguu.
Ko ɗii dalillaaji ngaddani Jokkorde Pelle pinal ɗee :
– hollitde weltaare mum e Suudu Sarɗi nduu, hollitndu laawol ɗiɗmol jooni, kaɓɓagol mum e ɓamtaare ɗemɗe ngenndiije ɗee kam e kuutoragol mum en e denndaangal fannuuji nguurndam leydi ndii ;
– yettude depiteeji puɗɗuɗi miijo cosgol nguuɗoo goomu, kam e denndaangal depiteeji ɗii sabu mum en jaɓde ɓenninde miijo ngoo ;
– yettude ardorde suudu sarɗi nduu kam e juɓɓule mum fof sabu mum en jaɓde e heɓtinde nguu goomu cemmbinoowu kuccam kesam ƴettaɗam ngam kuutoragol ɗemɗe ngenndiije nder golle parlemaan oo ;
– eeraade Muritaninaaɓe kala nde cemmbinta ndee feere naftoore Muritani;
– Yanti heen, e oo sahaa caɗtuɗo wonande aduna oo, sabu ñawu kuuɓtodinngu Koronaa wiris, Jokkornde ndee ina :
– duwanoo Muritani kam e winndere ndee e kuuɓal mum, nde poolata nguu ñawu ;
– ina hesɗitina noddaango mum feewde e denndaangal terɗe mum, ɗo mbaawi wonde fof, mbele ina njokka pinndingol ɓensgu nguu mbele ina ɗooftoo kuule ɗe juɓɓule laamu jogiiɗe oon hattan cakkitta ɗee.
Nuwaasoot, ñalnde 16 mee 2020
Yiilirde Jokkorde ndee


text:
Ñalnde talaata 8 settaambar 2020, Goomu sarɗooɓe ngam ƴellitaare ɗemɗe ngenndiije yuɓɓinii kewu, ɗo Suudu sarɗi ɗoo, ngam fuɗɗaade golle mum. Tawtoraa kewu nguu ko terɗe Goomu nguu, kam e jaagorgal Jaŋde kalfinaangal mbayliigu tippudi nehdi e jaŋde, jaagorgal Pinal kalfinaangal jokkondiral e Suudu sarɗi, kam e hooreeɓe pelle pine ngenndiije hono Fedde Ɓamtaare he Muritani (ARPRIM), fedde Ɓamtaare ɗemngal Wolof (AROPALWO) e Fedde muritaninaare ɓamtaare pinal e ɗemngal Sooninke (AMPCLS). Udditi joɗnde ndee ko cukko hooreejo suudu nduu.
Hooreejo goomu nguu, hono Kajjata Maalik Jallo hollitii, e konngol mum, paandaale goomu nguu ; jaagorgal Jaŋde kam ne habrii ñalnde heen wonde ɗemɗe ngenndiije maa ndañ geɗal mawngal nder mbayliigu Tippudi Nehdi e Jaŋde paandi ndii… Cukko hooreejo Suudu sarɗi nduu, hono Hamadi wul Meymu wiyii wonde « Feere ɓurnde waawde ƴellitde ɗemɗe ngenndiije ɗee ko kuutoragol mum en nder njuɓɓudi laamu, haa teeŋti noon nder jaŋde ». O ɗaɓɓirii dendaangal gollooɓe kam e juɓɓule nde ndarantoo ɓamtaare ɗemɗe ngenndiije ɗee ; o teeŋtini darnde sarɗooɓe ɓee, sibu mum en halfineede lelnude laabi sariya e reende golle laamu. E nder ɗuum, caggal nde cukko hooreejo Suudu nduu udditi joɗnde ndee, mawɗo Goomu nguu rokkaa konngol. Caggal ɗuum, jaagorgal pinal e jaagorgal jaŋde kadi kaalii.
Konngol Kajjata Maalik Jallo ñalnde juutagol golle Goomu sarɗooɓe ngam ƴellitaare ɗemɗe ngenndiije. “ Cukko hooreejo gadano Suudu sarɗi tedduɗo, Jaagorɗe tedduɗe, Hooreeɓe Pelle pinal ngenndiije tedduɓe, Sarɗooɓe tedduɓe. Tawtoregol mon juutagol golle Goomu sarɗooɓe ndaraniingu ƴellitaare ɗemɗe ngenndiije, ko teddugal mawngal wonande min. Suudu sarɗi nduu heɓtini Goomu amen nguu ko gila e lewru mee ɓennundu nduu, kono sabu caɗeele cellal garduɗe e ñawu COVID-19, min mbaawaano fuɗɗaade golle amen. Goomu amen nguu sosiraa ko ngam waɗtude ɗemɗe men ɗee ɗemɗe ƴellitaare e ɓamtaare renndooji men, gila e nder leydi hee haa he nder Afrik. Hannde, yimɓe ine kawri wonde jaŋde tuugiinde e ɗemngal muuynangal ine wallita cukalel yaawde heɓindaande gannde, kono kadi yaawde ɗigginde ɗemɗe goɗɗe. Wiɗtooji laaɓtuɗi ɗi pelle keewɗe e juɓɓule keewɗe mbaɗnoo, kollitii wonde feere ɓurnde soñtude ngam moƴƴinde Tippudi nehdi e jaŋde, ko jaŋde tuugiinde e ɗemɗe keewɗe. Gaa gaa moƴƴingol Tippudi nehdi e jaŋde ndee rewrude e ɗemɗe ngenndiije, ɓamtugol ɗemɗe ngenndiije ɗee ine semmbina hakilantaagal deeƴre e naatnaatondiral ngenndiwal rewrude e ɗowngo ɓurngo moƴƴude pine men ceertuɗe. Muritani taccii yolnde mawnde e oon bannge e darorɗe kitaale 80, nde Duɗal ɗemɗe ngenndiije sosaa ndee, ngam ƴeewndaade ɗemɗe ngenndiije ɗee e nder tolno jaŋde leslesre ndee kala, ƴeewndagol juumtungol sanne. Suudu sarɗi nduu addii ballal mum e ƴellitgol ɗemɗe ngenndiije ɗee, e tuma nde waɗti huutoraade ɗe e firde ɗe he nder Suudu sarɗi nduu, sibu, feere ɓurnde moƴƴude ngam ƴellitde ɗemngal, ko rokkude ɗum darnde nder tippudi walla laawɗinde ɗum rewrude e naatnugol mum nder Tippudi nehdi e jaŋde, waɗa ɗum ɗemngal janngirgal, ɗemngal gollorteengal nder njuɓɓudi laamu, ɗemngal keɓirgal golle. Goomu sarɗooɓe amen nguu ari ko wallitde e tiiɗtinde kala darnde yahoore e ɓamtude ɗemɗe ngenndiije ɗee, rewrude e :
– cemmbingol darnde pelle pinal ngenndiije daraniiɗe ɓamtaare ɗee ɗemɗe duuɓi capanɗe jooni ;
– semmbinde kuutoragol ɗemɗe ngenndiije ɗee nder denndaangal nguurndam leydi ndii (kewuuji laamu, jaayɗe binndaaɗe walla haala, caaktugol binndi ekn.)
– golloragol majje ɓurngol nuunɗude nder jaayɗe laamu e jaayɗe keeriiɗe,
– laawɗingol majje kam e naatnugol majje nder tippudi nehdi e jaŋde ndii,
– naatnugol majje nder karallaagal kumpital (Google, Apple, Facebook, Amazon, Microsoft), – cosgol laylayti parlemaan hakkunde leyɗeele kam e nder Afrik toppitiiɗi ɓamtaare ɗemɗe doŋre Afrik ndee.”
Nde Kajjata Maalik Jallo joofni konngol mum, Jaagorgal kalfinaangal nehdi e jaŋde, e jaŋde karallaagal, kam e mbayliigu tippudi nehdi e jaŋde, ƴettii konngol. Ko ndeen o wiyi : « jaŋde ɗemɗe ngenndiije jeyaa ko e calɗi teeŋtuɗi mbayliigu tippudi nehdi e jaŋde ».
Ciftinen wonde goomu sarɗooɓe ngam ƴellitaare ɗemɗe ngenndiije heɓtinaa ko ñalnde 15 mee 2020. Fooyre


text:
Ko honɗum woni battane mbayliigu weeyo e nder renndooji?
Saakitaama ñannde :
Toɓɓere hannde 19 lewru 7ɓuru 2021 ko ko faati e mbayliigu weeyo. E nder yewtere men On Tottaama Konngol, on hollii men miijo mon ko yowitii e toɓɓere nden e ko mbayliigu weeyo battinta e renndooji men. Heɗoɗee dow ɗoo ko joli e taskaram hanndeejo on.
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Jojjanɗe neɗɗo maa hakkeeji neɗɗo
Jojjanɗe neɗɗo (no wi’ee kadi hakkeeji maa foddeeji neɗɗo) ko alhaali yowitiiɗo e "jojjanɗe yummaaje e ndimaaku ngu kala Banii-Aadama hanndi e mum". E ko woowi kon, ko ɗee ɗoo geɗe ndimaaku limtetee nde haala jojjanɗe neɗɗo umminaa: jojjanɗe e baŋŋe ɓii-leydiyaagal (siwil) kanyum e dawro (polotigi), e piide misal jojjannde nguurndam e ndimaaku, heɓtaare anndingol miijo mum, fotondiral yeeso sariya. Hino jeyaa e mum kadi jojjanɗe yowitiiɗe e renndo e pinal, ɗum no huɓindii jojjanɗe tawnugol hoore mum e alhaali pinal, jojjannde nyamri, jojjannde golle, jojjannde jannde e needi.
Ko Bayyinaango Winndereyankeewo wonande Jojjanɗe Neɗɗo (Déclaration Universelle des Droits de l’Homme) tonngunoo alhaali jojjanɗe neɗɗo e bayyinaango mum maandiniingo. Kuulal aranal bayyinaango ngon ko ɗum fewjunoo: "Denndaangal Banii-Aaadama’en jibinaama ko ɓe jeyɓe hoore maɓɓe ko ɓe fotooɓe e ndimaaku e jojjanɗe. Hiɓe yeɗaa hakkille e yila, hiɓe haani huuwondirde e nder neene-gootoyaagal."


text:
Jaɓɓorgo Pese Abdel Ajiiju
Pesol: Abdel Ajiiju
Woote hooreleydaagu paaɗe : Hol to luulndo heedi ?
E lebbi ɓennuɗi ɗii, ko wiyetee luulndo koo nanondiriino e nder piɓondiral politigi, wonde ina foti ndaartude kanndidaa gooto tawa ko nanondiraaɗo,...
Maa yah walla Yahataa ?
Maa heewɓe mbiy hol ko addi ngal naamnal ne ? Addi ngal, ko oɗon nganndi, caggal kuudetaa mo...
Gardagol leydi : wontii “ittamko daande”?
Ñalnde 21 noowammbar ɓennuɗo ndee, hooreejo leydi oo, honoMuhammed Abdel Asiis, teeŋtinii ɗaɓɓataa manndaa tataɓo ngam ɗooftaade Doosgalleydi...
“Eli yahii, yahdii e darapoo mum”
Ely wul Muhammed Faal sankiima ñalnde aljumaa 5 mee 2017 saraaji Suwoyraat, to o yahnoo ƴeewtoyaade jawdi makko. Ine wiyee ko taƴam ɓeram wari...


text:
Fonndu ine metti fotndaade Fonndu e naanaango walla naangaango hurmbitii ñalnde mawnde (aljumaa) 28 siilo (saawiyee) 2022 jumaa mum ɗiɗaɓo. Almaami raatib nduun Suudu Alla wiyetee ko Ceerno Mohammadu Alhasan Juuli Soh. Jamaanu keewngu doole nootitiima gila e nder leydi Muritani haa caggal mayri. Ngam noon siimtande banndiraaɓe no kewu nguu yahrunoo, jaaynde Fooyre Ɓamtaare neldii toon nulaaɗo mum. Nulaaɗo oo ne dañii fartaŋŋe jokkondirde e kalfinaaɗo njuɓɓudi kewu nguu, hono Alasan Yero Njaay.
Nulaaɗo Fooyre Ɓamtaare : Caggal calminaali e koofnaali feewde e maa e rewrude e maa feewde e wuro Fonndu e kuuɓal, hol no oo ñalawma ñalluɗo 28 lewru siilo 2022 wayi e mon ?
Alasan Yero Njaay (AYN) : Ko adii fof, caggal salmitaade ma e bismaade ma e nguuɗoo kewu, ko ruttude calminaali e teddungal feewde e jaaynde men Fooyre Ɓamtaare sabu mayre jaɓde arde nootaade min, Nuwaasot fof e woɗɗude Fonndu. So ɗum ɓennii, ooɗoo ñalawma ko pattamlamo, mo ɓerɗe amen fof njaɓɓodii, minen Fonndunaaɓe. Ko ñalawma teskinɗo, teskaaɗo, jogorɗo yantude e pille daartiyaŋkooje dowrowe wuro ngoo.
Fooyre Ɓamtaare: hol no miijo mahde jumaa ɗiɗaɓo ardi e mon sabu ellee wuro ngoo ena joginoo jumaa mawɗo e jamaaji tati mahaaɗi, juuleteeɗi ?
AYN : haade kay wonaa luural daɗɗii kadi kattanɗe ngalu e soklaaji aduna ngantinaani, kala ko yimɓe mbaawi darnude e nokku mumen ko Suudu Alla ɓuri, kadi foti ardaade. Ɗoo e Fonndu noon ko teskaade wonde wuro ngoo ɓeydiima to bannge mawnugol e ɗii duuɓi battindiiɗi. E ko refti heen, won e koɗanɗe ena ngoɗɗi to ngoni, joom mumen ena ndaña sahaa fof caɗeele teeŋti e ñalɗi aljumaa.
Nde hilifaaɓe njaltini miijo mahgol jumaa ɗiɗaɓo ngol hay gooto gantinaani walla luutndaaki miijo ngoo. Ko e oon sahaa, ɓesngu nguu, gila e wonɓe ɗoo e nder wuro ngoo, nder Muritani haa e wonɓe to caggal leydi njokkondiri, ndesndi geɗe ɗee haralleeɓe fanniyaŋkooɓe to bannge mahdi ngam ɓetde ngalu potngu mahreede nguu.
Nulaaɗo Fooyre Ɓamtaare : jooni yettano en jumaa oo, gila e mahdi makko, weertaango makko, kattanɗe makko to bannge waawde nawde yimɓe haa e ngalu kuutoraangu nguu.
AYN : Mahdi jumaa oo roondiima teemedere e go’o miliyoŋ e teemedde ɗiɗi e sappo e tati ujunere e teemedde jeenay e capanɗe joy mbuuɗu e ceede Muritani (101 213 950 MRO). Nguun ngalu, caggal ballal Alla, yalti ko e warñeende ɓesngu wuro Fonndu, gila e wonɓe ɗoo e nder wuro ngoo, wonɓe e nder leydi Muritani, Senegaal, Gammbi, Mosammbik, Konngo Barasawiil, RDC Konngo, Gaboo, Dowlaaji Dentuɗi Amerik, Farayse, Belsik, Itali e Espaañ. E siftinde wonde wuro ngoo ena jogii 365 ɗanniyaŋke wuurɓe e ɗee ɗoo leyɗeele limtaaɗe.
Jumaa oo mahaa ko e nder duuɓi ɗiɗi e lebbi jeenay e balɗe noogaas e goo. To bannge weertaango, dingiral jumaa ngal ko 600 m2. Weertaango juuleteengo ngoo ɓetata ko 300 m2. To bannge hattan, omo nawa 380 juuloowo. O waɗi ko soorooji nay. Soorooji ɗiɗi keedtuɗi hirnaange ɗii, tuggude e leydi haa to ɗi kaaɗoyi dow ko 30 meeteer. Ɗi funnaange ɗii ne ko ɗiɗi, gooto fof tooweendi mum ko 17 meeteer.
Nulaaɗo Fooyre Ɓamtaare : Seydi Njaay, jamaanu keewngu, ngu en keewaani yiyde walla nande e uddite jumaaji bayɗe hono nii yiyaama tuggude e haŋki fayde hannde e Fonndu, hol ko saabii ɗum ?
AYN : Fonndu ena yetta Alla sabu noddiino banndiraaɓe mum, banndiraaɓe mum nootiima ɗum, nootoriima ɗum keewal e peewal. Nde jumaa kaa mahaa haa gasi haa alaa ko heddii haŋkadi so wonaa udditeede, Fonndu winndii ɓatakeeji feewde e 170 wuro, ko jiidaa e eeraali dewnaaɗi e rajooji e teleeji walla e dingire Whatsapp. E nder gure teddiniraaɗe ɗee, 150 wuro, nulaaɓe mumen ngarii ɗoo ko jiidaa e fotde 80 kilifa diine nantuɗo innde mum nootitiiɓe e kewu nguu.
Nulaaɗo Fooyre Ɓamtaare : E hilifaaɓe diine nootitiiɓe ɓee, hol heen ɓe mbaaw-ɗaa rokkude en inɗe mumen ?
AYN : En mbaawaa limtidde ɓe kamɓe fof sabu keewal maɓɓe kono maa en njaŋto ɗoo heen huunde ko wayi no Kalifa Ceerno Ibraahiima Ceerno Aamadu Bookar e ceerno Aamadu Tijjaani Bah ɓe Hoore Foonde e miñiraaɓe mumen e Ceerno Mammadu Ceerno Aamadu Neere Bah mo Kayhayɗi e biyeteeɗo ceerno Aamadu Sammba Gañaaɗo gummoriiɗo to Mbuur Senegaal. En njiyii ɗoo Sheriif Saydu Ɗaahaa to Unfani sara Butelmiina e Sheriif Ɗeyyibu mo Cilon. En teskiima heen garal Ceerno Baabakar Abba, elimaan raatib gooto e jumaaji to leydi Kameruun e Ceerno Ahmadu Ceerno Mohammed Lamiin to Dumga. Ngarani Ñaabina e Tule Oole ko Ceerno Abdullaay Lih e Ceerno Ɗaahiiru Lih. To bannge Ligisayba Gorgol, ngummorii toon ko Ceerno Aamadu Umaar Sih e Ceerno Mammadu Kan, taani mum Ceerno Aamadu Daabiya. Eɓe ngardi e Ceerno Kabiiru Kan e Ceerno Alfaa Baabayel Sih e Ceerno Abuu Aamadu Joop. Njaɓɓii ɓe e wuro hee kadi mbismii ɓe, kamɓe seernaaɓe arɓe ɓee, ko seernaaɓe Fonndu. Ɓeen ngoni : Ceerno Aamadu Baylaa Lih, Ceerno Aamadu Mammadu Saydu Kan, Ceerno Mammadu Siisee Bah, Ceerno Usmaan Woon, Ceerno Mustafa Tijjaani Bah, elimaan jumaa gadano oo e Ceerno Mammadu Alasan Juuli Soh, elimaan jumaa keso oo. Rokkaa teddungal juulnude waktu uddital ngal ko biyeteeɗo Ceerno Aamadu Tijjaani Bah mo Hoore Foonde, garduɗo e lappol Kalifa Ceerno Ibraahiima Ceerno Aamadu Bookar.
Nulaaɗo Fooyre Ɓamtaare: Mbele won jagge laamu walla dawriyaŋkooɓe nantuɗe inɗe mumen ngari heen ?
AYN : To bannge jagge laamu, alaa keddiiɗo e diiwaan hee walla e saraaji mum mo tawtoraaka kewu nguu, gila noon e goforneer Barakna (waalii Barakna), goforneer Gorgol, goforneer Saydu Sal, gummoriiɗo to Aksuus, Caam Aamadu Tijjaani gardiiɗo Eteer, Aamadu Hammadi Kan ganndiraaɗo Pelee, gummoriiɗo to Ligisayba, gardiiɗo ko fayti nehngo dariindi e nder diiwaan Gorgol. Doktoor Bah Mammadu Alasan gummoriiɗo to Senegaal walla Luuren e woɗɓe ɓe en ndañaani anndude inɗe mumen ngarii e ñalawma oo ko jiidaa e ardiiɓe palɗe wonɓe e diiwaan Barakna haa e halfinaaɓe ndeenka e kisal teeŋti e jooɗiiɓe ɗo wuro Mbaañ ɗoo. Ko fayti e dawriyaŋkooɓe mawɓe, ko goonga en nganndidaa ɓe kamɓe fof kono meer komin Bagodin hono Umaar Haamiidu Jah e Bookar Sule Bah to Bagodin, en njiyii ɗumen e dental ngal kadi ngardii e setooji mawɗi, teskinɗi.
Nulaaɗo Fooyre Ɓamtaare: hol ko kewu hannde nguu roondii e ngalu ?
AYN : En mbaawaa ɓetde ngalu kuutoraangu e ñalawma hannde oo sabu ena waɗi ko naati heen haa heewi ko tonnganooka, kono tan ɗo njahraten ɗoo e oo ɗoo sahaa to bannge mbaraangu 37 ngaari e ngelooba kirsaama, kirsanaama kewu nguu ko jiidaa e fotde 30 hirsuɓe e nder galleeji mumen, ɓe njowitaaki e baraaɗi kewu nguu. To bannge ndefu kadi, 100 mbana toggaama.
Nulaaɗo Fooyre Ɓamtaare : Mbele Fonndu dañii balle gummoriiɗe ɗum e laamu walla e hoɗdiiɓe mum renndaaɓe nguurndam ?
AYN : To bannge hoɗdiiɓe renndaaɓe nguurndam, ena gasa wooda ko ummorii toon kono to bannge laamu kam, en cikkaani.
Nulaaɓe Fooyre Ɓamtaare : So tawii laamu yantinaani heen juuɗe mum mbele Fonndunaaɓe tan ena mbaawi kañumen tan runngaade oo kaalis fof, gila ko mahraa jumaa oo haa e ko waɗiraa nguu ɗoo kewu ?
AYN : Caggal ballal Geno, kala ko faayodini ko njiy-ɗaa ɗoo e nder wuro Fonndu ko ɓiɓɓe fonndunaaɓe, wonɓe ɗoo e yaltuɓe, ɓe kaalno-ɗen to dow too, mbaɗi. Ɓe mahii duɗe leslese ɗiɗi (duɗal dow e duɗal les), kolees, safrirde wuro e gollorɗe jahdatnooɗe e mum, jehreeje tati, sardiŋŋe wuro, fooraas jarnoowo Fonndu no diidorinoo. Ɗum ɗoo fof waɗaa ko e kawral maɓɓe e warñeende maɓɓe ɗo hay ballal gootal yantaani heen.
Nulaaɗo Fooyre Ɓamtaare : So en paamii rafiiji kaɗɗi hannde gure keewɗe ɓamtaade biyeteeɗi luure ɗii, njettaaki on tawo, onon Fonndunaaɓe?
AYN : Ko mawɗum, eɗen njetta heen Geno no feewi. Huunde fof ko hade tawo tan wiyetee, Ɗiin rafiiji njettaaki Fonndu tawo. Kala ko Fonndu ummini walla ummanii ena heewi yuumtude nde tawnoo ngo alaa jeese ɗiɗi feewde e eɓɓooje maggo. Ngo jogii tan ko yeeso wooto, yeeso fellitɓe, ɓe ngaanaani.
Gelongal Fuuta lollirɗo Njaay Saydu Aamadu
______________________________________
Ngannden seeɗa e Fonndu
Fonndu ko wooto e gure Hebbiya Muritani walla mbiyen ko wooto e nder falnde Mbaañ e nder diiwaan Barakna. Ngo woni ko hakkunde Bagodin e Woolum Haataar, worgo laawol berkangol hakkunde Ɓoggee e Kayhayɗi walla hakkunde Kayhayɗi e Ɓoggee. Fonndu ko wuro mahaango, yooɗngo, fattamlamo e nder gure Fuuta Tooro. Ngo waɗi ko leeɗe jeeɗiɗi : Haataar, Caskon, Perlel, Neereyel, Jammel, Jam-ɓuri e Siñcaan.
Faggudu maggo yowitii ko e ndema e ngaynaaka e njulaagu kono ƴelliti ngo haa ngo dowli ko ɗanniyaŋkooɓe maggo (365 sagata).


text:
Ndaarooɓe ayaawooji kabrirɗi Senegaal fof gite mum ene ngoowi mbaydi Ziadatu Kan ɓurɗo lollirde Gabrielle Kane, sabu makko heewde ko o tawetee he nder palaatooji teleeji Senegaal. Ɗuum ne de, so a yahii caggal seeɗa, hayso ko duuɓi tati tan, heewaano meeɗɓe nande innde Garielle Kane he nder leydi Senegaal. Kono hannde ko o hoodere jaayre he nder Senegaal nde hay gooto waawa hooynaade kammu o tawa yiyaani lewlewal mum.
Jokku Taro
Like this:
Like Loading...
Ñalnde Mawnde (Aljumaa) 27 Silto (Septembre) 2019, Jumaa Masaalikul Jinaan udditaama he leegal Bopp, wuro Ndakaaru lamorgo Senegaal. Mahi Jumaa kaa ko renndo Muriteeɓe wonndude e ballal laamu Senegaal. Wiyaama njaru Jumaa o ko 30 Miliyoŋ euro ($33 Million) te ɗuum ummii tan ko he keeceeje yimɓe yarlitiiɓe mbaɗi heen jawɗeele mum en.
jokku taro
Like this:
Like Loading...
He jonte jawtuɗe ɗee duketenoo he
“reseaux
sociaux” facebook e
dingire whatsapp ɗee ko Air Senegaal, kompañi laaɗe diwooje
Senegal keso o saliima ɓeydude ɗemngal pulaar e ɗemɗe ɗe
huwtortoo ngam habrondirde e kiliyaneeɓe mum. He ndee ɗoo yontere
ne duketee koko waɗi to Duɗal Ceerno Sileymaan Baal to Geejawaay
ko, he saanga uddugol yontere ɗemɗe ngenndiije Senegaal.
jokku taro
Like this:
Like Loading...


text:
Browsing Tag
kippe
Al-Shabaab en yaari kippe haa hdorde tefre joonde jam dum kawte Lesde Africa wonnde haa Lesdi Somalia nyennde Salaasa ko wadi sanadu halkuki tefoowo joonde jam biddi Lesdi Burundi.mawdo Sooja’en mo Lesdi Burndi wi sooja’en ko hewtanta 30!-->…
Himbe 160 halkaama bawti Kippe yaaraama haa nyawndorde Lesdi Sudan.
Taskaram mballa ka, Médecins Sans Frontières, MSF, wii kippe yaaraama haa nyaw ndorde wonnde nder galluure Darfur wadi sanadu halkuki Himbe ko hewtanta 3 sooyube yonki mabbe haa nder nyawndorde Kreneik nokkuure haa bakkeeje!-->…
Ardiido Lesdi Naajeeriya Muhammadu Buhari mettini kippe de saata gidku’en yaari dow himbe haa fattude Kanam enanta Wase nder Jihawol Plateau way cakantaari Lesdi Naajeeriya, Ardiido on holli suno muudum sanne bee wiiki rentoobe wadan!-->!-->!-->…
UN:barri Israil acca yaaruki kippe dow Syria.
Ministaajo shaanu yaasi Lesdiiku Lesdi Syria, Faisal Mekdad, tefri majaliisa moobgal Lesde Duuniyaaru UN fitnaaji kippe di Lesdi Israil yaaranta Lesdi Syria. Seketeriijo mawdoojo mo UN Antonio Guterres Mekdad wi, “kippe dabare de!-->!-->!-->…
Kippe mbarhoore wadaama haa Lesdi Somalia
Tumbaljo ngomnati Lesdi Somalia Mohamed Ibrahim Moalimuu nawnaama bawti tuumayeeji kippe nbarhoore. Haalakan wurti haa ofisru primeministaajo Lesdi ndin nden tabitinaama dow fakat O nawni amma saatay sanne. Laaraniibe gidde!-->!-->!-->!-->!-->…


text:
Home -- Fulfulde -- Perform a PLAY -- 072 (Sensation on the sea)
72. Fii ko o anndi kon ka bahaaru
Huude hawniide waɗii ka hoore baharu Jaliilu!
Petruusu : "Fii annabi Iisaa no jiñinin-mi fota non, hino sattanin-mi hoolaagol ɗun : Ko bireediije jowi e liýýi ɗiɗi o ñamminiri yimåe guluuje njowo, hara rewåe e fayåe lintaaka - fow ñaami haa åe haari."
Taalibaajo : "Ko debeeje heewuɗe bireedi njelu woni ko lutti? Hari meɗen yawitii buy ko men joginoo kon ka fuɗɗoode."
Petruusu : "Hino labaa, ko seeɗa wontata buy."
Iisaa, Åiɗɗo Alla bajjo on. Himo waawi huutorde seeɗa fii hettitugol buy.
Yimåe åen no ŋalɗi fii on kaawake, åay kiikiiɗe on hewtii, åe fow åe yiltitii ka maååe. Onsay annabi Iisaa tawti Taalibaaåe åen ka åe yewtata ɗon.
Iisaa : "Bakee ka laana, lumbon gaɗa too."
O ýawaali kanko ka laana, kono o ýawi ka fello fii juulugol toroo.
Taalibaaåe åen no awýude ka tumbere maayo, hari jemminii, annabi Iisaa kadi wondaa e maååe. Tun nde wootere, waabiliire tiiɗunde wondude e hendu waɗi. Yungotooåe åen tippinii darnirɗun laana kan ka nder ndiyan. Morlere aranere nden honkii e laana kan. Si tawno hara Iisaa wondaano e maååe ko åe hawraynoo e mun kon no hulåinii. Hari hiåe huli, hiåe sonka. Kono hino åurta tun tiiɗude.
Petruusu : "Hey, ndaare too, ko mbeelu nii!"
Taalibaajo : "Mi waawataa han kadi ronditaade ɗun."
Ko rawni no memminaade ka ndiyan, ɗun arii kisan ka laana. Taalibaaåe åen no sonkude. Kono hinaa mbeelu dey.
Iisaa : "Ko min tigi nii! Hita on hulu!"
Taalibaaåe åen annditi hawa makko kan. Hari ko annabi Iisaa. Ko Petruusu suusi yewtude mo ka aranun.
Petruusu : "Joomiraaɗo, si ko min, yamir yo mi yahu mi tawta maa ka hoore ndiyan."
Iisaa : "Aru!"
Mi waawataa hoolaade! Petruusu yalti ka nder laana, o seppi ka hoore ndiyan telen annabi Iisaa. Fannii himo ndaarude annabi Iisaa, fow no feýýude no moýýiri. Kono åay o ndaarii morlooɗe ndiyan ɗen, o fuɗɗii yoolaade.
Petruusu : "Joomiraaɗo, dandan! Wallito lan!"
Iisaa fonti jungo makko ngon, o nangi mo, o hisini mo.
Iisaa, Åiɗɗo Alla on, o alaa nanndo – O hisinay!
Iisaa : "Hoolo mo, okkaa mo åernde maa nden fow."
Petruusu ýawiti ka nder laana wondude e annabi Iisaa. Waabiliire tiiɗunde wondude e hendu deýýinii, hendu ndun dartii. Yimåe åen fow jiccii yeeso annabi Iisaa, åe sujjani Joomiraaɗo labaaɗo on.
Petruusu : "Ko an woni Åiɗɗo Alla on!"
Iisaa, Åiɗɗo Alla on, ko kanko woni bajjo on. Huunde sattanaa mo.
O landaaki ma yo a seppu ka hoore ndiyan. Kono ka wontirɗaa woo, annabi Iisaa no wondi e maa. Ka fewndiɗaa woo, o ardoto ma, o wallito maa.
Yewtooåe : Fillitotooɗo, Petruusu, Taalibaajo, Iisaa
© Copyright : CEF Allemagne


text:
Home -- Fulfulde -- Perform a PLAY -- 159 (Whoever digs a hole 4)
159. O yanii ka nder pilcol makko 4
Haamaana, oo aaden ñolɗo, hari fayda o faɗɗaa-ma. O habbanooki ɗun : O teddinii oo wi’eteeɗo Mardosee yeeso jamaa on, ka tawata himo faalaa kanko wengidude mo e åeya Yahuudiyankeeåe wonuåe e leydi Persii ndin.
Kono o habbanooki ko Alla wurɗo on huuwata kon, on Alla yiɗuɗo on e hiwoowo on gomɗinåe åen innde makko nden.
Si Haamaana no andunoo ko honɗun waɗoyta. Kono non himo townitii haa fii ko o saatinaa kon ka lanɗo on. Sonnaajo lanɗo on hebulii fii wernugol yimåe åen.
Ka nder suudu lanɗo on, hari åe andaano wondema kanko Aysata ko o esiraawo maaketeeɗo on Mardosee. On kiikiiɗe ɗon non, lanɗo on no faalaa newnangol mo kanko Aysata yelaaji makko ɗin fow.
Lanɗo : "Ko an yo Aysata sonnaajo lanɗo on, hari hiɗa mari ko faalaɗaa waɗaneede? Hay si ko okkugol ma feccere laamateeri an ndin, mi waɗante."
Aysata : "Lanɗo an, mi torike on, dandee wonkiiji amen ɗin, min e jamaa an on, menen Yahuudiyankeeåe åen. Goɗɗo no faala warugol men, sahinbina men, men fow."
Lanɗo (åittii) : "Ko hombo woni on? Ko aaden hombo non?"
Aysata : "Oo aaden wi’eteeɗo Haamaana woni gaño amen åurɗo hulåinaade on."
Lanɗo on monii. Kanko Haamaana o jeeji yo o yaafo mo. Kono nafaali. Ofisiyeeåe åen buuåi gite makko ɗen, åe naåi mo. Haamaana waraa ka o eååunoo ɗon wengugol oo wi’eteeɗo Marajiati.
Jiwo : "Ko non, on mo jasanii goɗɗo ngayka janfa ko kanko tigi adotoo ukkaade ton."
Hinaa Haamaana tun eååunoo sahinbingol Yahuudiyankeeåe åen e gomɗinåe åen Alla. Hinaa kanko sakkitotoo. Kono Alla danday gomɗinåe åen. O bonnitii eååoore Ibuliisa nden.
Ko fii ko Alla woni ko eååi yo annabi Iisaa dandoowo en on yo jibine hakkunde jamaa makko on. Kala ko Alla faalaa, ko ɗun laatotoo.
Hay oo lanɗo wi’eteeɗo Asurirusu no e juuɗe makko.
Lanɗo : "Yamiroore lanɗo on : Kala Yahuudiyankeejo no waaawi hiwude wonkii mun kin."
Åe lanɗo on immini åen waɗɗii pucci åurɗi ɗin yaawude, åe åangini ngal nelal ɗon e nder diwe leydi ndin fow. Haamaana, ngaño åurɗo hulåinanaade on Yahuudiyankeeåe åen, suåino ndee ñalaande 13 fii mulugol Yahuudiyankeeåe åen fow, kono nde wontii ñalaande weltaare wonande Yahuudiyankeeåe åen fii ko åe fooli kon ayåe maååe åen.
Åe waɗi welo-welo fii polgal e ndee ñalaande 14. Yahuudiyankeeåe åen waɗidirani dokke, åe senditani miskinåe åen ñaametee.
Weltaare yaltii e nder muuseendi. Alla hiwii jamaa Israa’iila on, o danday dendaangal åen gomɗinåe e innde makko nden.
Ko kanko Alla anndi ko honɗun sakkitotoo.
Yewtooåe : Fillitotooɗo, lanɗo, Aysata, jiwo
© Copyright : CEF Allemagne


text:
Ko famɗi fof peewnugol niiwnorgal James Web ɓamii duuɓi noogaas (20). Miliyaaruuji 10 dolaar peraama heen kadi. Ko NASA, hono gollorde Amerik faatunde he weeyo, kam e gollorɗe leyɗe Orop e Kanadaa paatuɗe he weeyo mballondiri he peewnugol ngalɗoo niiwnorgal, lottangal he lewru desaambar 2021.
Niiwnorgal ngal ine jogii lonngorɗe (gite) baawɗe yiyde ko niiwnorɗe gidiiɗe ɗee (ko nanndi e Hubble) njiyataano, sibu ngal huutortoo ko caafe les-boɗewol.
Hol ko firti les-boɗewol ?
Les-boɗewol ko caafe no caafe ɗe gite men njiyata ɗee nii (yeru ummoraade e naange, walla lampa, ekn.), kono gite neɗɗo njiyataa caafe les-boɗewol, kono neɗɗo ine waawi tinirde ɗe nguleeki majje he ɓanndu mum heen sahaaji. Denndaangal kullon kon « ƴiiƴam ngulɗam » ko wayi no kulle muuyninooje e colli mbaawaa yiyde caafe les-boɗewol, nde tawnoo ɓalli mum en ine mbiimtoo nguleeki. Kono won e kullon kon « ƴiiƴam ɓuuɓɗam » ine njiya caafe les-boɗewol, ko wayi no :
•Bodle (mboddi) : ko ɗuum addani ɗe waawde yiyde nder niɓɓere nde tawnoo aɗe njogii naɗe tinooje nguleeki ;
•koowooje ciiɓotooɗe ƴiiƴam (ko wayi no ñakki, ɓowɗi ekn.), sibu ko ɗuum addanta ɗum yiyde ɓalli men nde tawnoo aɗi mbiimtoo nguleeki (ko he ƴiiƴam men ɗe nguuri), ɗe mballitoroo keɓtingol gaas ƴulɓo (gaas kabonik) ngam yiytude ɗo ngon-ɗen.
•Liɗɗi : won e leƴƴi liɗɗi, ko wayi no « liɗɗi boɗeeji » ine njiya caafe les-boɗewol (nder niɓɓere) ;
•Paaɓi : Paaɓi ine njeyaa e tagooje ɓurɗe heewde leƴƴi, aɗi ceerti mbaadiiji, mawneeki, alaa ɗo ɗi ndonki wuurde, so wonaa he gulli leydi. Aɗi mbaawi wuurde dow leydi e nder ndiyam. Won e paaɓi ine njiya les-boɗewol.
No annoore yiyotoonde ndee nii, nde njiyraten gite men ñalnde kala ndee nii, les-boɗewol jeyaa kañum ne ko he mbaadiiji caafe sulɗeyiiteeje (rayonnement électromagnétique). Caafe suɗeyiiteeje noon ine njogii sifaaji keewɗi : les-boɗewol ɓadingol, les-boɗewol hakkundol e les-boɗewol goɗɗungol. Eɗen poti nii anndude les-boɗewol sibu ine gasa tawa on meeɗii yeeɓde filmuuji ƴettiraaɗi (pilmiraaɗi) kameraaji les-boɗewol.
Ngarten e niiwnorgal men
Ko kameraaji jaggooji les-boɗewol (kameraaji nguleeki) kuutortee nder kanndaaji ngam ɓetde nguleeki ɓalli (yeru, nguleeki ɓalndu ine ɓeydoo so neɗɗo faawngii…). Won e bodle ine njogii, sara kine mum en, « nguddon » mbaawkon yiyde caafe les-boɗewol, walla nguleeki ɓalli goɗɗi (ko noon ɗe keɓtinirta ko ɗe ndaddata koo).
Kala ko nguleeki mum ɓuri ɓolum kaaɗtudi (-273,15°C), ko wuuri e ko wuuraani fof, ine yaltina caafe les-boɗewol, hay siis mo njooɗi-ɗaa oo. Hay sinno en mbaawaa yiyrude huunde ndee gite men, ande yaltina nguleeki. Ɗeen caafe gulɗe eɗen mbaawi yiyrude ɗum en caafe les-boɗewol, peññinen ɗe he natal, kuutoro-ɗen noorɗe (goobuuji) ceertuɗi ngam hollitde caasgol caafe les-boɗewol ɗee. Ɗuum feññinta saraaji huunde ndee.
Ko hono noon kameraaji les-boɗewol niiwnorɗe baaɗe no niiwnorgal James Web ngollortoo ngam yaltinde nate weeyo.
Hol ko addani niiwnorgal James Web huutoraade les-boɗewol ?
Annduɓe ko faati he kulle asamaan ine katojini he les-boɗewol ngam yiyde koode e jiiryiire gidiiɗe feeñde. So a huutoriima les-boɗewol, duule punndi kaɗatnooɗe en yiyde ɗee, gonɗe he nder weeyo ɗee, kaɗataa ma yiyde ko woni caggal mum en. Kadi tagopeeje njaltata ko he duule punndi koode. Waɗde so en mbaawii yiyde ko woni nder majje walla caggal majje, maa en ɓeydo faamde no ɗeen koode e tagopeeje njibinirtee.
Niiwnorgal James Web ine jogii daarorgal mawngal ngam nanngude caafe ummortooɗe he koode e tagopeeje goɗɗuɗe. Angal sowoo laabi jeegom daarorgal niiwnorgal Hubble. Niiwnorgal James web huutoriima caafe les-boɗewol, maa waaw yiyde kuuje ɓurɗe ɗe Hubble yiyatnoo ɗee famɗude fotde laabi 10 haa 100, ƴetta nate mum en ɓurɗe laaɓtude kadi. Waɗde maa ngal waawde yiyde to ɓuri woɗɗude he nder sahaaji ɓennuɗi, tawi kadi ɓuri to woɗɗi laaɓtude.


text:
Mbewam Ɗam / Bewe Ɗe
Mbewam ko
Innde renndinnde
Mbewam ina waawi ɓaggeede e fannu
Weeyo
.
Teelal Mbewam ko Mbewam, keewal mum ko Bewe.
Firo
Hettere nde nguur-ɗen nder mum, heen henndu e duule ngoni, heen henndu ndu poofeten enen e kulle keddiiɗe ɗe e puɗi fof. Gila ɗoo ɗo ngon-ɗen e takko leydi haa dow ko ina abboo e 85-100 km,tooweendi ɗo wuurotoo ɗoo ko e ɗum abbotoo.
Ɓeydou firo woɗngo
Mbewam e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Mbewam e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Mbewam
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Mbewam
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Mbewam


text:
Siin, leydi mahaaɗe ɓujeeje, kaawniiɗe. Siin kadi ine anndiraa mahaaɗe diiñorɗe ɓujeeje. Aasiñoori leydi ndii ngoni ko e wortaade ndii mahdi kaawiseeri, hono sala ɓurka hulɓinaade e haawnaade he winndere ndee. Hol ko ka heertorii ? Hol ko addani ɓe mahde ka ? Miijo ngoo ko ñonngude yolnde oto dogata hakkunde gure ɗiɗi. Nde tawnoo nokku oo ine heewi kaaƴe toowɗe e jolɓitte, ɓe miijii rewnude ka dow, ɓe liggaka toon hakkunde kaaƴe ɗiɗi toowɗe (ɓurɗe 300 m tooweeki, tee laawol gudroŋ ine rewi nder heen wootere), aasiñooruuji ɗii miijii waɗde ka taakaw gooto, ka ɓaggoo e heen haayre, ɓe kuutoroo kadi ɓoggi juutɗi (54 meeteer) asiyee ñiɓaaɗi he kaaƴe toowɗe ɗee ine mballita nanngude ka.
Sala kaa waɗi ko laabi ɗiɗi cawndondirɗi (jahol e gartol), heen laawol kala otooji 4 ine mbaawi sawndirde he mum. Oto waɗatnoo ko waktu e feccere hakkunde gure ɗiɗi ɗee, he sala hee oto waɗata heen ko hojomaaji seeɗa. Cikkitiiɗo koolnagol sala kaa kala yo anndu wonde ka ɓennii he denndaangal hoolkisooji ɓaɗanooɗi he makka, haa teeŋti e yah-ngartaa balɗe jeetati mo dartaaki kamiyoŋaaji tedduɗi.


text:
Home -- Fulfulde -- Perform a PLAY -- 146 (Speaking stones 1)
146. Fii kaaýe maandinirɗe ɗen 1
Hara hiɗon mooåitude goɗɗun? Teembur maaɗun tammaaji kaalisi? Hari etaajerji Yaaguuba ɗin no heewi kaaýe.
Anderee : "Huu! Ko honto heåuɗaa ɗun fow?"
Yaaguuba : "Ndee ɗoo ko ka fello mi yiiti nde. Ndee ɗoo ko huntere iwude e ndii maandi wi’eteendi maandi Berlin ndin. Ndee ɗaa kadi ko kaawu an addanin-mi nde iwude ka wimbo lanåe Misira åen."
Anderee : "Nde bee no serti e ndeya, ka mbaadiiji."
Yaaguuba : "Kaaýe åurɗe ɗen no anditinde lan ko mi feyýinnoo ñannde goo."
Hara hiɗa anndi wonde annabi Ibraahiima no mahi ɗon kadi kaaýe? Hinaa non ka maritirde makko ko fii hiɗe janɗi fota. Wonii nii ko timmata guluuji nay gila ko o wuuri, o mooåi kaaýe e nokkuuji goo wa maandeeji.
Anderee : "E ko fii honɗun non?"
Fow ka fuɗɗii ɗon ko fewndo ko Alla jom ngurndan ɗan on daali.
Hawa Alla kan : "Ibraahiima! Yaltu ka bolondaa maa e ka galle ben maa, yaha haa e leydi ndi mi holloyay maa."
Annabi Ibraahiima yi’aali Alla, kono o nanirii no laaåiri noppi makko ɗin e himo andunoo ko honɗun o waɗata : o ruuɗoo e ɗi fow. Ko ɗun woni ko Alla habborii gooto kala nde o yeɗi mo moyýere makko nden.
Hawa Alla kan : "Mi hollete leydi heyri, mi waɗay leñol mawngol e maa, mi barkine, mi mawninay innde maa nden."
Ɗun e tawde Ibraahiima andaano laawol ngol o jokkata ngol, kanko e sonnaajo makko on, åe yalti ka bolondaa maååe sabu hiåe gomɗini innde Alla nden, hiåe ɗoftaade.
Åay åe waɗii yaadu juutudu, Ibraahiima hewti e ndii leydi noddirteendi hannde Israa’iila.
Hara a miijitike wonde Alla waɗoyay e makko leñol mawngol, leñol ngol tawata ko e maggol annabi Iisaa, dandoowo on yaltoyta e mun duuåi ɗuuɗuɗi åawto ɗun?
E nder ndin leydi jananiri, Ibraahiima nani kadi hawa ka o woowi nanude kan.
Hawa Alla kan : "Mi yeɗoyte ndii leydi an e zurriya maa on."
Hari annabi Ibraahiima no wondi e hollaare timmunde tis. Ko non o haani huuwirde. O heåi ko o faandii.
Ko layyorde woni ko o adii waɗude. O darni hayre fii ko o maandinira fii Alla e fodaari ndi o fodi mo ndin.
Ko honɗun wi’ataa fii mooåitugol kaaýe ka nder suudu maa? Wootere fii maanditagol piiji ɗi maanditiɗaa ɗin fow e nder ko naåiduɗaa kon e Alla – e piide misal, nde o jaabini toraare maa nden, nde o hisin maa – waɗaa kadi hayre goo ka hoore maritirɗi piiji maa ɗin ka suudu. Ɗen kaaýe no andintinde en fii Alla e hiɗe wakkilinde en no jokkiren hoolagol Alla e no wondiren e makko.
Ko honɗun heåunoo annabi Ibraahiima åawto ɗun? A nanoyay fii ɗun ka yewtere aroyoore.
Yewtooåe : Fillitotooɗo, Anderee, Yaaguuba, hawa Alla kan
© Copyright : CEF Allemagne


text:
Ñalnde Finaatawaa Fulɓe Winndere to Gambia Koolol 8 Waɗaama
Ñalnde 26 Bowte (decembre) 2020, Fulɓe Adunaaru ndentoyii to Basse, leydi Gambia, ngam mawnin’de pinal e finaatawa Fulɓe. Ko ngol ɗoo woni koolol jeetati, gila ɓe puɗɗi yuɓɓin’de ɗiin-ɗoon ñalɗi. Bakkorde koolol ngol hikka ko “Ndaroɗen Ndannden Pulaagu”. Eɓɓo Ñalawma Finaataa Fulɓe Winndere ( International Fulɓe Cultural Festival Day) fuɗɗii ko he potital sukaaɓe Fulɓe he nder facebook, caggal jeewte e gostondiral hakkillaaji he ko yowtii he wuurnude ɗemngal Pulaar e pinal Fulɓe ɓe cosi (cinci) ɗerewol facebook, Fulbe Africa, ko he ɗuum yuɓɓin’de o ñalawma jibinaa.
Gila ndeen ne ñalawma oo ene ɓeydoo yuɓɓude, yooɗde e mawnude. Adan waɗetenoo ko he saaluuji kono hikka waɗoyaa ko Basse Mini Stadium he tawtoreede naalankooɓe heewɓe ko wayno Ndonngo Daara, Kadia (Kajja) Kande (la Princess du Fouladou), Bobo Dimo, Baba T, Black Dragon, e Boy Bambaaɗo.
Eɗen teskoo rawane, sate mawɗo umminooma Nageria e gardogol hooreejo fedde aynaaɓe Nigeria “Mi Yettii Allah”, wonndude e jimoowo maɓɓe ŋanaa, Hawwa Pullo Gombe, naalanke darjuɗo he nder winndere Fulɓe.
Ñalawma o ene heewi waɗde kadi he tawtoreede Faatumata Bah-Barrow, joom-suudu Adama Barrow, Hooreejo leydi Gambia, e denndaangal yontaaɓe Fulɓe Gambia. Hikka ne, hay reeno-reeno covid-19 haɗaani yimɓe ɓee nootitaade he keewal. Ñaantule, ɓoornateeri ganni e cuɗaaji fulɓe fof yaltinaama ndeen ñalnde. Kono kadi Kadia Kande jirwinii jamma o.